Крайнитѣ или необикновенитѣ цѣли на живота прѣдставляватъ празнични дни празнични дрехи. Първиятъ день на седмицата е празникъ на човѣка. Много хора празнуватъ тържествено 50 годишната си възрасть. Този день е свѣтълъ празникъ въ тѣхния животъ. Слѣдъ този день тѣ започватъ новъ животъ. Въ всѣки вѣкъ, въ всѣко хилядолѣтие има по една такава празнична година, наречена юбилейна година. Сега на земята настава епоха, въ която ще имаме единъ такъвъ празниченъ день. Днесъ хората намаляватъ празницитѣ, защото въ тѣхъ нѣма никаква идея. Тѣ сѫ празни, бездѣлни дни. Истинскитѣ празнични дни сѫ идейнитѣ дни, въ които човѣкъ се научава, какъ да живѣе. Когато извършимъ една добра постѫпка, или възприемемъ въ себе си Божествено чувство, или Божествена мисъль, ние сме въ единъ отъ истинскитѣ празнични дни. Обаче, когато грѣшимъ и прѣстѫпваме Божиитѣ закони, ние сме въ обикновения животъ, въ неговитѣ врѣменни цѣли. Мислите ли, че е привилегия за коня или за вола да оратъ по цѣли дни на нивата? Кой волъ или конь отива да оре на нивата доброволно? Казвате: „Добъръ е този конь!” - Опитвали ли сте копитото му? „Добъръ е този волъ!” - Приближавали ли сте се до него, да опитате рогата му? Слѣдователно, всѣка работа, която извършваме, като коня и вола, тя не е естествена, не е доброволна, не се върши отъ любовь. Защо? - Защото турятъ ли ти юларя, бодатъ ли те съ остенъ, щешъ не щешъ ще се впрѣгнешъ и ще кажешъ: „Такава е волята Божия, такива сѫ условията, такъвъ е животътъ, ще се оре.” Обаче, и воловетѣ, и конетѣ иматъ своя култура, написана на самитѣ тѣхъ.\nДнесъ всички хора товарятъ багажа си и бѣгатъ. Дѣ отиватъ? - На западъ. Всички говорятъ за западната култура, която ние наричаме култура на Йона. Всѣки поглежда въ кесията си, да види, колко пари има, за да си купи билетъ за странство. Казвамъ: всички съврѣменни хора ще се намѣрятъ въ утробата на кита, дѣто ще прѣкаратъ цѣли три дни и три нощи въ молитва, да ги пусне Богъ на свобода. И слѣдъ всичко това тия хора ще говорятъ за християнската култура, за милосърдието, за Правдата и за редъ още добродѣтели. Кажете, въ какво седятъ всички тия добродѣтели?\nПрѣдставете си сега, че вие сте дали 10,000 лева на нѣкой човѣкъ и когато дойде врѣме за плащане, той не ги връща. Защо? - Понеже той е изпадналъ, нѣма възможность да ги плати. Вие отивате при своя длъжникъ и му казвате: „Слушайте братко, вие ми дължите 10,000 лева, но понеже нѣмате възможность да ги платите, азъ ви прощавамъ този дългъ. Отсега нататъкъ бѫдете съвършено свободни отъ задълженията си къмъ мене, и ако се затрудните въ нѣщо, елате при мене пакъ, азъ ще ви помогна.” Това е проявление на Божията Любовь въ човѣка.\nКазвате: „Свѣтътъ се управлява отъ закони”. - Отъ какви закони? Писани ли сѫ тия закони? Едно трѣбва да знаете: писани закони въ природата не сѫществуватъ! Истинскитѣ Божии закони сѫ написани само въ сърцата и въ душитѣ на разумнитѣ сѫщества. Слѣдователно, колкото по-великъ е законътъ, толкова по-велико е сѫществото, което го прилага. Най-великиятъ законъ въ свѣта е Любовьта. Тя е само въ рѫцѣтѣ на Бога. Любовьта е единствениятъ законъ, който само Богъ може да прилага въ свѣта. Любовьта изключва; всѣкакви закони, всѣкакви правила. Оттукъ изваждаме слѣдното заключение: ако глупецътъ живѣе безъ законъ, той е нещастенъ; ако мѫдрецътъ живѣе съ законъ, и той е нещастенъ. Слѣдователно глупецътъ трѣбва да живѣе съ законъ, а мѫдрецътъ - безъ законъ. Ще кажете: „Щомъ е така, всичко трѣбва да става по законъ.” - Не, има нѣщо по-високо отъ закона. То е вѫтрѣшниятъ законъ, написанъ въ душата на човѣка. Той е по-високо отъ всѣкакъвъ писанъ законъ на земята. Мѫдрецътъ се намира извънъ условията на съврѣменния животъ. Да познавашъ и прилагашъ Великия законъ, който Богъ е написалъ въ твоята душа, това е идеалътъ, къмъ който всѣки съврѣмененъ човѣкъ трѣбва да се стреми. За да дойдемъ до този идеалъ, ние трѣбва да разбираме основитѣ, върху които е поставенъ цѣлокупниятъ животъ, за да можемъ по сѫщия начинъ да съградимъ и нашия животъ. Дѣйствително, днесъ всѣки човѣкъ гради.\nЩе ви приведа аналогията, която сѫществува между живота на отдѣлния човѣкъ и отношението му къмъ обществото, народитѣ, цѣлото човѣчество, а дори и къмъ цѣлата вселена. Въ естествената наука се говори за клѣтки, органи и системи и за отношението, което сѫществува между тѣхъ. Клѣткитѣ образуватъ органитѣ, а органитѣ - системитѣ. Това отношение сѫществува и въ обществения животъ. Човѣкъ прѣдставлява клѣтката. Нѣколко души заедно съставляватъ сѣмейството - органа. Нѣколко сѣмейства заедно образуватъ племето, народътъ - системата. Всички системи заедно образуватъ човѣчеството - вселената. Мнозина казватъ: „Да се жертвуваме за своя народъ!” Каква е вашата идея за жертвата? Говори се за жертва, а като дойде нѣкой селянинъ въ града, който е часть отъ народа, подлагатъ го на редъ изтезания. И той, отъ своя страна, изнудва гражданитѣ. Въ сѫщность, когато се говори за български, или за английски, или за германски, или за еврейски народъ, подъ понятието „народъ” се крие идеята за „племето”. Никѫдѣ въ свѣта не сѫществуватъ нито български, нито английски, нито какъвъ и да е другъ народъ, но сѫществуватъ само племена. Въ свѣта сѫществува само единъ народъ - Божиятъ народъ, чийто граждани сѫ разумнитѣ сѫщества, които живѣятъ споредъ Бсѫиитѣ закони. Тѣзи разумни сѫщества живѣятъ, откакъ свѣтътъ е създаденъ, и тѣ го управляватъ. По-нататъкъ можемъ да прѣнесемъ отношението между клѣтката, органа и системата и къмъ цѣлата слънчева система. Слънцето е клѣтка отъ Божествения организъмъ; слънчевата система е органъ отъ този организъмъ; цѣлата слънчева система пъкъ се стреми къмъ друго слънце, което прѣдставлява система въ Божествения организъмъ. За това слънце астрономитѣ разправятъ, че е 75 милиона пѫти по-голѣмо и по-силно отъ нашето слънце. Около това слънце, като система отъ Божествения организъмъ, се движатъ около 100 милиона по-малки слънца съ своитѣ спѫтници. Това слънце, именно, съставлява система, племе, като българското, като руското, като английското и т. н.\n„И отвори умоветѣ имъ да разбиратъ Писанията.” Споредъ разбиранията си, хората се дѣлятъ на три категории: първата категория хора разбира само физическитѣ прояви; втората категория разбира чувствата; третата категория разбира мислитѣ, тѣзи хора мислятъ правилно. Усѣщанията прѣдставляватъ физическата страна въ човѣка. Стомахътъ, напримѣръ, усѣща, че човѣкъ е гладенъ или ситъ. Ако е гладенъ, ще вземе малко храна, ще я сдъвче и ще го задоволи. Тогава и стомахътъ прѣстава да иска. Чувствата се отнасятъ до единъ свѣтъ, по-високъ отъ физическия. Нѣкой казва, че обича еди-кого си. Да обичате нѣкого, това още не е любовь, то е чувствуване. Да се говори за любовь, това подразбира съпоставяне на нѣщата. Единъ Философъ-писатель казалъ: „Ние трѣбва да насадимъ Духа въ своя народъ.” Думата „насаждане” въ дадения случай не е на мѣсто употрѣбена. Духътъ не е нито жито, нито царевица да се насажда. Духътъ не може да се насажда; идеитѣ сѫщо така не се насаждатъ. Духътъ е разумното начало въ свѣта, което обгръща всички сѫщества въ себе си. Ние живѣемъ и се движимъ въ Духа. Тогава, какъ и дѣ ще Го насаждаме? Ние трѣбва да се подчинимъ на Духа и да възприемемъ хубавото и красивото, което се крие въ Него. Слѣдователно, когато се говори за Бога, подразбираме разумното начало, къмъ което всички сѫщества трѣбва да се стремятъ. Какъ ще познаемъ Бога? - Бога ще познаемъ и въ доброто, и въ злото. И Любовьта ще познаемъ и въ доброто, и въ злото. Въ доброто ще познаемъ Божията Любовь, а въ злото - човѣшката любовь. Когато човѣкъ даде нѣкому пари на заемъ, а той не му ги връща доброволно, кредиторътъ му го дава подъ сѫдъ, осѫжда го и го турятъ въ затворъ. Да туришъ човѣка въ затворъ, това е прѣстѫпление, което не е съгласно съ Божията Любовь, но е съгласно съ човѣшката любовь.\nОттукъ мнозина вадятъ редъ заключения и казватъ: „Защо сѫществува злото?” - Докато човѣкъ дава ходъ на отрицателнитѣ сили въ себе си, дотогава и злото ще сѫществува вънъ и вѫтрѣ въ него. Дава ли ходъ само на положителнитѣ сили въ себе си, той ще вижда само прояви на доброто. Възприемемъ ли Божията Любовь, ще възприемемъ и доброто. Когато Божията и човѣшката любовь се съединятъ въ едно цѣло, човѣкъ ще придобие свободата си. Човѣкъ не може да сѫществува безъ свобода. Сѣмействата, племената сѫщо не могатъ да сѫществуватъ безъ свобода. Свободата е първата равнодѣйствующа сила, която трѣбва да сѫществува въ свѣта. Безъ свобода нѣма растене, не може да има и развитие. Нѣкой пита: „Въ какво трѣбва да вѣрвамъ?” - Най-важното нѣщо за човѣка не седи въ вѣрването му въ едно или въ друго нѣщо, но въ придобиване на свобода. Придобие ли свободата си, той ще може да се прояви. Ще кажете: „Когато човѣкъ е свободенъ, той ще прави пакости, злини.” Питамъ: кой обикновенъ човѣкъ не прави пакости? Кое дѣте не грѣши? Само Богъ може да използува разумно свободата. Само Той не грѣши. Днесъ всички разумни сѫщества се стремятъ къмъ свобода. Защо? - Защото свободата ще имъ покаже Истината. Истината пъкъ ще ги научи на Великия законъ, който ще опрѣдѣли правата насока на нашето движение. И затова е казано въ Писанието: „Истината ще ни направи свободни.” Свободата не може да се прояви безъ Истината. Свободата изисква врѣме и пространство, необходими условия за проявлението на човѣка въ физическия свѣтъ. Нѣкой казва: „Нѣмамъ условия да се проявя.” Това е лъжливо схващане. Когато нѣкой казва, че нѣма условия да се прояви, това подразбира, че той не е свободенъ човѣкъ, защото вѣрва въ своята, т. е. въ човѣшката любовь. Каже ли нѣкой, че е свободенъ, това подразбира, че той вѣрва въ Божията Любовь. Законитѣ на Божественото и на човѣшкото сѫ точно обратни.\nКазвамъ: Божественото прощава, а човѣшкото дири своето си. На основание на първия законъ, казвамъ нѣкому: „Прости на човѣка, който ти дължи! Ти виждашъ, че той е изпадналъ, осиромашалъ е сега.” - Защо да му простя? Ако река да прощавамъ на този, на онзи, на всѣки вагабонтъ, дѣ ще му излѣзе края? Какъвъ редъ ще настане въ свѣта? Нека тия хора се научатъ, че има закони, отъ които тѣ не могатъ да избѣгнатъ. - Ако вие сте послѣдователни въ вашитѣ разсѫждения и наказвате всѣки разбойникъ, всѣки прѣстѫпникъ, разбирамъ; защо, обаче, наказвате невиннитѣ животни? Защо рѣжете главитѣ имъ? Защо одирате кожитѣ имъ? Отъ хиляди години насамъ всички пострадали животни - кокошки, патици, овци, крави, волове и редъ други - сѫ подали своето оплакване до Господа, като казватъ: „Отъ толкова години насамъ ние сме съ одрани кожи и досега продължаватъ да ни ги дератъ. Главитѣ ни рѣжатъ. Докога ще се продължаватъ нашитѣ страдания?” Наистина, кожитѣ на вашитѣ по-малки братя сѫ одрани, и хората се обличатъ и докарватъ съ тѣхъ. Днесъ всички очакватъ Христа, приготовляватъ се за Неговото посрѣщане. Какъ ще посрѣщнете Христа? Ще бѫдете ли и тогава накичени съ кожитѣ и перата на по-малкитѣ си братя, както сега? Ще кажете: „Ами какви дрехи и обуща трѣбва да носимъ?” - Ще носите само това, което сами ще можете да си предете, тъчете и приготовлявате. Въ бѫдещата култура ще си приготовляватъ всичко сами, безъ да одиратъ кожитѣ на животнитѣ. Нѣкой казва: „Днесъ лесно се убиватъ животнитѣ, безъ да страдатъ много. Теглишъ имъ единъ куршумъ, и всичко се свършва.” Да, но Писанието казва: „Съ каквато мѣрка мѣришъ, съ такава ще ти се възмѣри.” Кой човѣкъ не е теглилъ куршумъ? Минавашъ покрай нѣкой богатъ човѣкъ, и той веднага пипа джоба си, бои се да не го обератъ. Той е готовъ да стрѣля. Всички съврѣменни хора говорятъ за пари. Защо? Казвате: „Не може безъ пари, трѣбва да се живѣе. Хлѣбъ трѣбва, дрехи трѣбватъ, жилища трѣбватъ.” Казвамъ: всичко това Богъ е далъ прѣизобилно, но хората не живѣятъ, както трѣбва. И хлѣбъ, и пари, и дрехи и вода ще имате, колкото ви е нужно, но трѣбва да живѣете разумно, съгласно Божиитѣ закони. Мислите ли, че съ човѣшката любовь може да устроите едно устойчиво сѣмейство? Ако мѫжътъ вѣрва въ своята любовь, и ако жената вѣрва въ своята любовь, и двамата сѫ роби на себе си. Това не е животъ. Въ такова сѣмейство не може да има свобода. Домъ, въ който нѣма свобода, тамъ смъртьта царува. И наистина, ще видите, че въ този домъ и мѫжътъ умира, и жената умира, и дѣцата умиратъ. Отсѫтствието на свобода въ сѣмействата е причина за тѣхното изтрѣбление. Нѣкой ще каже: „Така не се говори.” Питамъ: какво ще стане съ васъ, ако ви затворятъ за 5 - 6 дни въ единъ салонъ, херметически запушенъ, отъ нийдѣ да не влиза въздухъ? Ще можете ли да живѣете при тѣзи условия? - Всички ще измрете, ще се задушите. Безъ въздухъ на физическия свѣтъ не може да се живѣе. За да може да живѣете въ този салонъ, трѣбва да пробиете една голѣма дупка или на прозорцитѣ, или на тавана нѣкѫдѣ, да влиза чистъ въздухъ. И слѣдъ всичко това съврѣменнитѣ хора проповѣдватъ: „Вѣрвайте!” - Въ какво да вѣрваме? - Въ това, че можемъ да живѣемъ безъ въздухъ? Въ това, което причинява смърть? - Не. Въ херметически затворенитѣ мѣста ще пробиваме дупки! Това е една отъ задачитѣ на всички съврѣменни хора. Не само ние, но и отвънъ идватъ хора да пробиватъ дупки. Спасението на човѣчеството седи въ пробиване на дупки. Когато Христосъ дойде на земята, Той направи една голѣма дупка, отвори единъ голѣмъ прозорецъ. Свещени сѫ тия прозорци. Тѣ трѣбва да се направятъ въ ума на човѣка, за да влѣзатъ въ него свещени мисли; тѣ трѣбва да се направятъ въ сърцето на човѣка, за да влѣзатъ въ него свещени чувства; и най-послѣ тѣзи отвори трѣбва да се направятъ и въ стомаха на човѣка, да влѣзатъ въ него свещени усѣти. Нѣкой ще каже: „Какви сѫ тѣзи усѣти въ стомаха?” Направете едно такова отверстие въ стомаха на богатия човѣкъ и дайте му слѣдъ това малко припеченъ хлѣбъ, натопенъ въ гореща вода, той самъ ще ви каже, какви сѫ тѣзи свещени усѣти. Достатъчно е само единъ пѫть да хапне отъ този припеченъ хлѣбъ, за да се откаже веднажъ за винаги отъ всѣкакви баници, пражоли и други подобни ястия. - Ами какъ ще се живѣе само съ припеченъ хлѣбъ? - Богатиятъ ще ви каже. Щомъ направятъ едно отверстие въ стомаха му, той ще започне да разбира смисъла на припечения хлѣбъ. Тогава въ умътъ му ще дойдатъ свещени мисли, а въ сърцето му - свещени чувства. Нѣкой казва: „Опитайте се да накарате богатия да не яде месо!” Казвамъ: накарайте богатия да яде припеченъ хлѣбъ, натопенъ въ гореща вода, и вие ще видите, че той светия ще стане. - Кой може да го накара? - Лѣкарьтъ. Това е задача на лѣкаритѣ. Тѣ трѣбва да кажатъ на богатитѣ слѣдното: „Вашиятъ стомахъ, вслѣдствие на много ядене и прѣяждане, е доста уморенъ. Врѣме е вече да дадете малко почивка на вашата стомашна система. Сега бѣдниятъ трѣбва да яде.” И слѣдъ това лѣкаритѣ трѣбва да опрѣдѣлятъ извѣстна диета на богатитѣ, а именно: варено жито, всѣкакви плодове и чиста изворна вода.\nМнозина ще кажатъ: „Възможно ли е всичко това? - При сегашния редъ на нѣщата много нѣща сѫ невъзможни, но въ бѫдещата епоха всичко е възможно. Тази епоха вече залѣзва. Съврѣменната култура, съврѣменнитѣ разбирания и вѣрвания на хората ще се стопятъ, ще изчезнатъ, както изчезва сѣмето, което се заравя въ почвата. - То прораства тамъ и отъ него излиза нѣщо ново - Божественото въ човѣка, т. е. културата на Якова, който, като се раждалъ, държалъ петата на брата си Исава. Съ това Яковъ искаше да каже на Исава, че слѣдъ него ще дойде той. И наистина, Яковъ успѣ да наложи на Исава своята култура. По какъвъ начинъ я наложи той? - Единъ день Исавъ се върна отъ ловъ гладенъ и уморенъ и завари брата си да вари леща. Той поиска една чиния леща, и Яковъ обѣща да му даде само при условие, ако Исавъ продаде първородството си. Понеже бѣше много гладенъ, Исавъ се съгласи и продаде първородството си на Якова за една чиния леща. По сѫщия начинъ съврѣменнитѣ хора сѫ продали всичко. Казвамъ: дайте мѣсто на Якова да дойде! Той е отличенъ човѣкъ. Казвате: „Яковъ измами Исава.” - Не, той не го измами, но го научи на умъ. Слѣдъ това, за да не навлѣче гнѣва на брата си върху себе си, Яковъ избѣга при вуйча си Лавана, тамъ да изучи новата култура. Яковъ работи на Лавана цѣли седемь години, за да му даде дъщеря си Рахила, която той обичаше, но Лаванъ го измами, даде му по-голѣмата си дъщеря, Лия, която прѣдставляваше старата култура. Яковъ трѣбваше да работи още седемь години, за да му дадатъ Рахила, прѣдставителката на новата култура.\nКазвамъ: съврѣменнитѣ хора, които сѫ женени за Лия, за старата култура, трѣбва да работятъ съзнателно върху себе си, за да се оженятъ за Рахила - за новата култура. Ще кажете: „Ние имаме особено мнѣние за брака. Какво е вашето мнѣние по този въпросъ, не ме интересува, но казвамъ: моето мнѣние за брака, за дома, за сѣмейството, за отношенията между мѫже и жени сѫ съвсѣмъ различни отъ тия, които вие имате. Въ Писанието се казва, че когато Господъ видѣлъ скръбьта на Адама за другарка, Той извадилъ едно ребро отъ него и му направилъ другарка, наречена Ева. Азъ казвамъ, че Ева била направена отъ сърцето, а не отъ реброто на Адама. И затова, когато нѣкой мѫжъ изгуби любовьта си, той казва: „Отиде сърцето ми!” Това е истинскиятъ прѣводъ. Азъ чета свещената книга и правя прѣводи отъ нея. Значи, Ева бѣше направена отъ свещеното сърце на Адама. Подъ думата „свещено сърце” се разбира Божиятъ Духъ. И затова се казва въ Писанието, че Богъ вдъхналъ въ ноздритѣ на първия човѣкъ, и той станалъ жива душа.\nДнесъ много жени сѫ недоволни отъ положението си и казватъ: „Защо се родихъ жена?” Знаете ли, какво нѣщо е сърцето? - Сърцето е равнодѣйствуващата сила, която управлява свѣта. Въ това отношение днесъ женитѣ управляватъ свѣта, а не мѫжетѣ. Женитѣ ще кажатъ сега: „Виждате ли, какво сме ние? Ние управляваме свѣта.” - Азъ не говоря за жената по форма, но подъ „жена” разбирамъ Божественото, разумното сърце въ човѣка. Божественото сърце въ човѣка направлява неговитѣ дѣйствия, а не умътъ. Умътъ е слуга на човѣка. Човѣкъ прави това, което сърцето му диктува. Ние не разбираме обикновенитѣ чувства и мисли на човѣка, но разбираме великия стремежъ въ душата му, който се проявява чрѣзъ Божественото сърце. На този стремежъ, именно, се подчинява нашиятъ умъ; на този стремежъ, именно, се подчинява и цѣлата съврѣменна наука. Като говоримъ за съврѣменната наука, ние я разглеждаме като система, или като органъ, или като клѣтка. Обаче, има една положителна, Божествена наука, която е сѫществувала още прѣди създаването на свѣта. Има учени хора, които сѫ завършили своето развитие на земята, и тѣ знаятъ много нѣща отъ тази Божествена наука. Много отъ тия учени хора живѣятъ съ хиляди години. Ще кажете: „Докажи това!” - Нѣма какво да се доказва. Нужно ли е да се доказва на хората, че слънцето утрѣ ще изгрѣе? Че слънцето всѣка сутринь изгрѣва, това не се нуждае отъ доказателства. Ставай всѣка сутринь рано, излизай вънъ на открито и наблюдавай небето! Ще видишъ, какъ слънцето изгрѣва. Слѣдъ изгрѣването иде залѣзване на слънцето. Трѣбва ли да се доказва залѣзването на слънцето? - И то не се нуждае отъ доказателства. Ако слънцето не изгрѣва и не залѣзва, азъ не казвамъ Истината. Казвате: „Защо нѣкои хора не виждатъ изгрѣва на слънцето?” - Защото тѣ още спятъ. Слѣдователно, за едни хора изгрѣването на слънцето е залѣзъ, а за други залѣзването на слънцето е изгрѣвъ. Въ това отношение изгрѣването на слънцето е раждане за човѣка, а залѣзването на слънцето е заминаване за другия свѣтъ.\nНѣкой казва: „Азъ съмъ голѣмъ грѣшникъ.” Направете прѣводъ на думитѣ „голѣмъ грѣшникъ.” Да бѫдешъ голѣмъ грѣшникъ, значи да си служилъ на своята любовь, да си мислилъ, че си Божество. Много отъ съврѣменнитѣ хора минаватъ за божества. Когато нѣкоя мома се ожени и влѣзе въ кѫщата на мѫжа си, тя започва да издава заповѣди, да диктува: „Ти трѣбва да се подчинявашъ на моя законъ, азъ имамъ свой редъ и порядъкъ въ кѫщата си, искамъ да се обличаме добрѣ, всичко да е на мѣсто и по най-послѣдна мода. Ние казваме на тази жена: „Когато бѫдешъ достойна сама да изпредешъ и изтъчешъ вълната за твоитѣ дрехи, както и за дрехитѣ на мѫжа ти и когато можешъ да ги скроишъ и ушиешъ по всичкитѣ правила на новото изкуство, тогава ще те признаемъ за добра домакиня и жена.” Нѣкои казватъ: „Тази жена умѣе да върти кѫща.” Или: „Този мѫжъ е голѣмъ въртокѫщникъ.” Казвамъ: „Воденица може да се върти, но кѫща - никога!” Една майка казва на сина си: „Синко, не зная, кога ще въртишъ и ти кѫща!” Отива една вечерь този момъкъ въ кръчмата, напива се хубаво и се връща дома си. Лѣга на пода и гледа, кѫщата на около му се върти. Той вика майка си и казва: „Мамо, ела да видешъ, какъ въртя кѫщата!” - Не, синко, ти не въртишъ кѫщата, но главата ти се върти. Нѣкой казва: „Азъ гледамъ жена, дѣца, цѣла кѫща гледамъ.” - Това не е вѣрно. Кой не гледа жена си и дѣцата си? Въ сѫщность кой не гледа? Ето, сега вие ме гледате, и азъ ви гледамъ. Всички хора се гледатъ. Изобщо, ние трѣбва да освободимъ езика си отъ двусмислени думи, ума си отъ двусмисленость и сърцето си отъ двусмислени чувства.\nЩе ви приведа единъ малъкъ разказъ отъ историята на древния Египетъ за единъ отъ тогавашнитѣ фараони, на име Тодъ. Този фараонъ билъ посветенъ въ тайнитѣ на древния Египетъ, или въ мистериитѣ на „изгрѣващето слънце” - тъй наричали храма на бога Озириса. Въ този разказъ се говори за десеть души, но азъ ще спомена само трима отъ тѣхъ Прѣдъ фараона изправятъ трима души, обвинени въ различни прѣстѫпления. Първиятъ се обвинявалъ въ това, че като миналъ покрай храма на Озириса, позволилъ си да плюе върху аписа, черенъ бикъ, въ когото вѣрвали че прѣбивава душата на Озириса. Обаче, споредъ египетскитѣ закони, всѣки, който се осмѣлявалъ да плюе върху аписа, се наказвалъ или съ смъртно наказание, или на вѣченъ затворъ. Вториятъ човѣкъ се обвинявалъ въ това, че наранилъ една котка, а споредъ тогавашнитѣ египетски вѣрвания котката се считала за свещено животно. Третиятъ се обвинявалъ въ това, че като минавалъ покрай храма на бога „Озириса,” обърналъ си гърба. Фараонътъ запиталъ първия: „Коя е причината, дѣто заплю аписа? Ти не знаешъ ли законитѣ? Не знаешъ ли, какво наказание се налага при такива случаи? - Защо съмъ постѫпилъ така, това е моя свещена тайна, която никому нѣма да откривамъ. - Добрѣ, тогава азъ ще те поставя на единъ строгъ изпитъ. - Готовъ съмъ. Фараонътъ запиталъ вториятъ обвиняемъ за причината на неговото прѣстѫпление. И той му отговорилъ по сѫщия начинъ, както първиятъ. Най-послѣ запиталъ и третия за причината на неговото прѣстѫпление. Той му отговорилъ: „Тури ме десеть години въ затворъ и слѣдъ като излѣза оттамъ, ще ти кажа, защо направихъ това прѣстѫпление. Слѣдъ разпита фараонътъ пристѫпилъ къмъ присѫдата. Той извикалъ първия обвиняемъ, заповѣдалъ да го поставятъ на високо мѣсто и да му прѣдложатъ като наказание двѣ нѣща, и той самъ да си избере наказанието. Едното било една голѣма пропасть, въ която трѣбвало да се хвърли, а другото било единъ голѣмъ ножъ, на който да се набоде. И двѣтѣ наказания били книжни. Първиятъ прѣстѫпникъ избралъ първото наказание и се хвърлилъ въ пропастьта, но веднага се задържалъ на платното, понеже пропастьта била нарисувана върху платно. По този начинъ хванали прѣстѫпника и го турили въ затворъ. Така постѫпили и съ втория прѣстѫпникъ. Той избралъ за себе си второто наказание, да се хвърли на ножа и да се набоде. Като се хвърлилъ върху ножа, веднага се търкулилъ на земята, но не се наранилъ, понеже ножътъ билъ книженъ. И него хванали и турили въ затворъ. Третиятъ прѣстѫпникъ самъ избралъ наказанието си, - да лежи десеть години въ затворъ. За какво билъ осѫденъ той? - Че като миналъ покрай храма на бога Озириса, обърналъ гърба си. Коя била причината да постѫпи така? Като излѣзалъ отъ затвора, той казалъ: „Когато минавахъ покрай храма, видѣхъ оттамъ да излиза богиня Изида и да разправя, че всички жреци, които служатъ въ него, не изпълняватъ волята Божия. Тогава азъ тръгнахъ подиръ нея и обърнахъ гърба си къмъ храма, защото искахъ да разбера, коя е причината, дѣто тия хора не изпълняватъ волята Божия.\nПитамъ: и днесъ не е ли сѫщото? Дѣ сѫ истинскитѣ служители? Дѣ е Божественото? Кой служи днесъ на Бога, както трѣбва? Какви сѫ съврѣменнитѣ държавници? Какъвъ е съврѣменниятъ моралъ? Редътъ и порядъкътъ, който държавитѣ налагатъ днесъ не може да се запази за дълго врѣме. Моралътъ, който се проповѣдва днесъ, не може да трае много. Въ този моралъ хората ще се задушатъ. Съврѣменнитѣ майки и бащи проповѣдватъ на дѣцата си: „Дѣца, гледайте да осигурите живота си!” - Какво ще се осигуряватъ? Днесъ свѣтътъ се е обърналъ на болница. Нѣма здрави мѣста въ организма на съврѣменния човѣкъ: и дробове, и стомахъ, и чърва, и уши, и очи - всичко е болно. И слѣдъ всичко това, казвате: „Ние имаме култура, ние сме учени, културни хора”. - Да, имате култура на болнитѣ хора. Сега, обаче, трѣбва да дойде култура на Любовьта - Божията култура. На всички ония, които иматъ Божията Любовь, казвамъ: „Напуснете болницата, направете крачка напрѣдъ, идете при Бога!” Ще кажете: „Ние сме тръгнали къмъ Бога.” - Да, едни сѫ тръгнали къмъ върха, но се спрѣли, обезсърдчили се, поглеждатъ къмъ върха и казватъ: „Кога ще стигнемъ до този върхъ?” Други вървятъ, но се разколебаватъ всѣки моментъ и си казватъ: „Защо ни трѣбваше този върхъ? Я да седнемъ тукъ да хапнемъ и да си пийнемъ!” Трети пъкъ се страхуватъ и казватъ: „Тази работа е опасна, ще изгубимъ живота си. Какво ни трѣбва да гонимъ Михаля?” Питамъ: ако останете въ свѣта не гоните ли Михаля? Кой не гони Михаля?\nДнесъ хората се стремятъ къмъ философия, която да имъ донесе щастие и богатство въ живота. Казвамъ: стремете се къмъ Любовьта, защото тя осмисля живота. Ако нѣкой човѣкъ има да ви дава 10,000 лв., но по нѣкаква причина е изпадналъ и не може да ви ги плати, вие, който имате Любовьта въ себе си, ще му ги простите, като кажете: „За Любовьта, за Бога азъ ти прощавамъ всичко. Отсега нататъкъ нищо не ми дължишъ.” Всичко правете за Бога! Вие сте богатъ човѣкъ, имате нѣколко нови костюми, но срѣщате на пѫтя си бѣденъ човѣкъ съ скъсани дрехи. Щомъ Любовьта е у васъ, вие ще дадете единъ отъ костюмитѣ си на този бѣденъ човѣкъ. Ако Любовьта не е у васъ, вие ще кажете: „Азъ купихъ тия дрехи за себе си.” - Нищо отъ това. Бѣдниятъ човѣкъ, това си ти, той е твой братъ. Божественото въ човѣка го заставя да върши всичко самъ и то отъ любовь. Когато човѣкъ даде нѣщо, трѣбва да се запита, дали е доволенъ отъ своята постѫпка. Вижте, какво прави онзи момъкъ, който иска да даде нѣщо на своята възлюбена. Ако иска да ѝ подари единъ хубавъ карамфилъ, той ще обиколи всички цвѣтарници и ще купи саксийка съ най-хубавъ карамфилъ. Когато говоря за влюбения момъкъ, азъ не подразбирамъ този, който ще занесе на своята възлюбена откѫснато цвѣте. Получите ли откѫснато цвѣте отъ своя възлюбенъ, ще знаете, че той ще ви одере кожата. Когато възлюбениятъ ви донесе карамфилъ въ саксийка, съ това той ви казва: „Доволни ли сте отъ живота? Влѣзте въ моето сърце, заедно да растемъ и да се развиваме, заедно да благуваме, и всѣки, който дойде при насъ, и той да се радва.” Нѣкой казва: „Тази любовь на момъка духовна ли е или свѣтска?” - Всичко въ свѣта е духовно, нищо не е свѣтско. Когато говоримъ за свѣтски и духовни нѣща, това сѫ човѣшки подраздѣления. Въ Божествената Любовь всичко е Божествено. И въ страданията всичко е Божествено, но резултатитѣ сѫ различни. Въ човѣшката любовь има страдания и скърби, а въ Божествената Любовь има само радости и блаженства. Слѣдователно, тия два вида прояви па Любовьта трѣбва да се съединятъ въ едно. Когато Божествената Любовь дойде въ човѣка, той трѣбва да я съедини съ своята и да каже: „Азъ ще живѣя заради Любовьта.”\nКакво прѣдставляватъ Писанията? - Написана книга. Тази написана книга сте вие, и върху нея могатъ да се четатъ много работи. По сѫщия законъ, отъ клѣткитѣ можемъ да изучаваме органитѣ, а отъ органитѣ можемъ да изучаваме системитѣ. Отъ системитѣ пъкъ можемъ да изучаваме, какво прѣдставлява цѣлото човѣчество, или какво прѣдставлява цѣлата вселена. Значи, всичко зависи отъ единицата. Първото нѣщо, което Богъ е създалъ, е клѣтката, проявлението на Бога, безсмъртния човѣкъ, който никога не е слизалъ на земята. Защо този човѣкъ не е слизалъ никога на земята? - Понеже тя не може да го одържи. Ако той слѣзе на земята, тя ще се мръдне отъ своята орбита. Нѣкой казва: „Какъ да не може да слѣзе този човѣкъ на земята?” Питамъ: може ли слънцето да слѣзе на земята и да ви посѣти? Вие мислите, че можете да поканите този великъ идеаленъ човѣкъ при васъ на земята. Не, не може. Първо ние ще отидемъ при Бога, а Божиятъ Духъ ще слѣзе и ще се всели въ насъ. Той ще внесе Божественото у насъ, а нашиятъ умъ и сърце така ще се развиятъ, че ще почнемъ да изучаваме въ себе си нашия животъ, живота на нашитѣ братя и сестри, живота на обществата, на народитѣ, на цѣлото човѣчество и най-послѣ проявитѣ и на цѣлата вселена. По този начинъ само ние ще виждаме навсѣкѫдѣ проявитѣ на Бога. Това е животъ! Да живѣешъ, подразбира да знаешъ, че обичашъ. Какъ се обичатъ днесъ хората? Нѣкоя млада мома се запознава съ единъ младъ момъкъ, който започва да я посѣщава. Облича се хубаво, носи подаръци, а тя го черпи съ това-онова. Едва излѣзе момъкътъ отъ дома на момата, ето иде другъ нѣкой, когото тя посрѣща по сѫщия начинъ. Момата залъгала първия момъкъ съ нѣщо, но едва излѣзалъ той отъ дома ѝ, и тя си казва: „Добрѣ, че си отиде този бъбрица.” Този младъ човѣкъ върви изъ пѫтя и се чуди, защо нѣщо го стѣснява - не е свободенъ, измѫчва го нѣщо. Всички хора днесъ се оплакватъ, че нѣщо ги стѣга. Стѣга ги нѣщо, наистина, но и тѣ стѣгатъ другитѣ хора. Прѣстанете да се стѣгате едни други! Всѣка мома трѣбва да намѣри този момъкъ, на когото тя прѣдставлява сърцето. Всички хора трѣбва да намѣрятъ своитѣ изгубени сърца, а това на Божественъ езикъ означава да намѣрятъ Божествения Духъ, Който да дойде и да се всели въ тѣхъ. Простолюдието казва: „Да дойде доброто да царува въ свѣта!” Онеправданитѣ казватъ: „Да дойде Правдата да царува въ свѣта!” Дали доброто ще дойде, дали Правдата ще дойде, всичко това е Божественото сърце, отъ което е направена жената, и което кръщаватъ съ различни имена. Сега всички мѫже и жени трѣбва да работятъ върху този принципъ, да се разбератъ. Разбератъ ли се тѣ помежду си, като дойде Христосъ, тѣ ще Го познаятъ. Христосъ бѣше сърцето на Бога, и затова, слѣдъ разпятието на Христа, Богъ Го възкреси. Божието сърце не може да умре, то трѣбва да се върне тамъ, отдѣто е излѣзло. Сѫщото нѣщо се отнася и за насъ. Отъ Отца излѣзохме, при Отца трѣбва да се върнемъ и да се намѣстимъ тамъ, дѣто сме били. Всѣки, който иска да бѫде свободенъ, трѣбва да отиде на своето мѣсто и тамъ да се настани. Затова днесъ хората не трѣбва да търсятъ спасението, но свободата, защото спасението, растенето и всички останали блага ще дойдатъ само тогава, когато хората станатъ свободни. Азъ не говоря за политическата свобода, нито за гражданската, нито за религиозната свобода, но за онази вѫтрѣшна свобода въ човѣка, която го поставя прѣдъ всички хора, и прѣдъ държавата, като честенъ и разуменъ човѣкъ, на когото може да се разчита напълно. Всѣка свобода вънъ отъ човѣка е сѣнка на свободата. При вѫтрѣшната свобода човѣкъ самъ себе си сѫди, никой другъ не може да го сѫди. Такъвъ е Божествениятъ законъ. Въ него нѣма нищо скрито-покрито. Въ тази свобода човѣкъ самъ се опрѣдѣля и познава. Не се ограничавайте въ никакви стари вѣрвания, но се приготовлявайте за новото! Старото е изиграло вече своята роля, сега иде новото, което е законъ за небето. Старото е законъ за земята. Всички, у които съзнанието е пробудено, сѫ изживѣли вече стария законъ и отсега нататъкъ ще живѣятъ по новия законъ, споредъ закона на Бога, по Божиитѣ закони. И тогава свѣтътъ ще бѫде съвсѣмъ другъ, тъй както и едно врѣме е билъ другъ. Могли ли сѫ едно врѣме хората да хвърчатъ въ въздуха, както днесъ? Обаче, по-щастливи ли сѫ днесъ хората? Какво допринасятъ днесъ аеропланитѣ? Прѣзъ военно врѣме всички аероплани започватъ да бумтятъ изъ въздуха, и космитѣ на главитѣ ви настръхватъ. Каква култура е тази? Днесъ вие се разхождате свободно съ автомобилитѣ, но отвори ли се война, тѣ се употрѣбяватъ въ нейна услуга. И телефонитѣ сѫщо така сѫ опасни въ врѣме на война. Всички съврѣменни открития въ областьта на техниката и на науката ставатъ опасни въ врѣме на война. Аеропланитѣ, автомобилитѣ сѫ само за светии, но не и за глупавитѣ. Днесъ постоянно четете въ вѣстницитѣ, че еди-кой си авиаторъ падналъ отъ аеропланъ, че еди-кой си пѫтникъ пострадалъ въ автомобилъ и т. н. Защо? - Все иматъ нѣкакъвъ дефектъ. Автомобилитѣ не трѣбва да се сблъскватъ; аеропланитѣ не трѣбва да падатъ; домоветѣ не трѣбва да се разрушаватъ; държавата не трѣбва да изчезва. Всичко това, което пада, което се разрушава и изчезва, не е Божествено. Въ свѣта сѫществува само една държава, която никога нѣма да изчезне. Тя е Божествената държава. Всѣки човѣкъ, всѣки народъ, който иска да има добра държава, трѣбва да зачита Божественото, както въ себе си, така и въ всички останали хора. На какво може да се надѣва една държава ако тя не зачита Божественото въ своитѣ поданици? Който не зачита Божественото, той не може да зачита и човѣшкото. Който търси Божественото въ свѣта, той трѣбва да се стреми къмъ разумното, къмъ новото, къмъ положителното въ науката, което ще осмисли живота. Всички факти, съ които разполага съврѣменната наука, трѣбва да се изяснятъ отъ Божествено гледище, отъ гледището на новата свѣтлина. Какъ ще обясните, напримѣръ, произхода на всички животни? Казвате: „Богъ създаде всички животни, всички птици, всички риби, всички растения и най-послѣ създаде човѣка.” Да, но казано е, че Богъ създаде човѣка по свой образъ и подобие. Питамъ: дѣ сѫ животнитѣ, които Богъ нѣкога създаде? Дѣ е първиятъ човѣкъ, който Той създаде по свой образъ и подобие и на когото даде власть надъ всѣко животно? Значи, Богъ създаде два човѣка: единиятъ бѣ направенъ отъ пръсть, а другиятъ - по образъ и подобие Божие. Човѣкътъ, който бѣ направенъ по образъ и подобие Божие, при днешнитѣ условия не може да живѣе между хората на земята. Смѣшно е да чувате една мравя да казва, че еди-кой си философъ може да живѣе между мравитѣ. Прѣди всичко тия мрави нѣматъ съотвѣтно жилище за човѣка. Смѣшно е, когато и хората казватъ, че Богъ може да живѣе между тѣхъ. Това не може да бѫде! Съврѣменнитѣ хора нѣматъ жилище, въ което Богъ може да живѣе. Когато Соломонъ направи Божия храмъ каза: „Богъ не може да живѣе въ този храмъ, но Неговиятъ Духъ може да трѣбивава тукъ.” Хората, които слушаха Соломона, си казваха: „Чуйте, какво говори този човѣкъ за Бога!” Хората трѣбва да разбератъ, че Богъ може да живѣе само въ тѣхнитѣ свѣтли умове и добри и благородни сърца. Това е Истината. Богъ прѣбѫдва въ сърцето и въ ума на всѣки човѣкъ, който мисли, чувствува и дѣйствува правилно не само по отношение на своитѣ братя, но и по отношение най-малкитѣ растения и животни. Онзи човѣкъ, който може да спаси мравката и който полага грижи и за най-малкото растение, той може да помага и на брата си. Въ този духъ трѣбва да се въспитава новото поколѣние!\nКазвате: „Възможно ли е всичко това?” - Всички вие ще бѫдете свидетели на събитията, които ще ставатъ на земята. Бѫдещето, което иде сега въ свѣта, е прѣдсказано прѣди хиляди години. То не е афектация. Отъ съврѣменния човѣкъ се изисква само положителна, установена мисъль, и той ще провѣри нѣщата. Ние не сме като онѣзи войници, които, като атакуватъ нѣкаква позиция и срѣщнатъ голѣми съпротивления, удрятъ назадъ. Когато ние атакуваме една позиция, проучаваме всички възможности, които могатъ да ни изненадатъ, и не отстѫпваме. Обаче, ние не си служимъ съ орѫжията на съврѣменния свѣтъ. Щомъ неприятельтъ излѣзе срѣщу насъ, ние издухваме всичкитѣ му позиции. Какво нѣщо е духането? - Силната мисъль. Тя може да произведе много нѣщо. Ако е въпросъ за сила, Бѣлото Братство разполага съ такава. Бѣлитѣ Братя сѫ разумни сѫщества. Тѣ сѫ завършили своето развитие на земята, знаятъ законитѣ на човѣшката мисъль и въ единъ день могатъ да прѣспятъ цѣлото човѣчество. Какво прѣдставляватъ съврѣменнитѣ орѫжия прѣдъ силата на Бѣлитѣ Братя? Обаче, тия Братя не искатъ да си служатъ съ тѣзи срѣдства, понеже тѣ сѫ крута мѣрка. За хората е необходимо страданието. Само то е въ сила да ги облагороди и изправи. Има нѣщо по-велико отъ всички орѫжия въ свѣта. Това сѫ Божиитѣ мисли и чувства. Когато човѣкъ побѣди своя неприятель съ Божията сила, този неприятель става вече най-добъръ приятель и казва: „Приятелю, защо не дойде по-рано? Съжалявамъ, че толкова години наредъ носихъ своитѣ кобури; съжалявамъ, че толкова години живѣхъ въ заблуждения и мракъ, че се женихъ и страдахъ и т. н.”\nКазвамъ: като се срѣщнете въ новата култура, ще дигнете рѫката си единъ къмъ другъ и така ще се поздравите. Този поздравъ означава „миръ вамъ.” Христосъ дигна рѫцѣтѣ си къмъ ученицитѣ си и имъ каза: „Миръ вамъ!” Като дигнете едната си рѫка, това означава: „Азъ съмъ тукъ.” Като дигнете и двѣтѣ си рѫцѣ, това означава, че и жена ви е съ васъ. Значи, при това благословение участвуватъ и двата принципа. Когато нѣкой апашъ ви срѣщне и каже „горѣ рѫцѣтѣ,” какво означава това? Той иска да ви каже: „Ти намѣри ли жена си?” - Не. Намѣри жена си и тогава работи. На онзи, който е намѣрилъ жена си, апашътъ сваля шапка и казва: „Добъръ день, господине!”


ᐉ Маша за коса Rowenta CF 3225 F0 на топ цена, турмалинова - Онтайм\nКод на продукта: sz0389\nЙОННО ТУРМАЛИНОВО ПОКРИТИЕ\nТурмалинът има естествено свойство да излъчва йони, които осигуряват блясък и антистатичен ефект. РЕЗУЛТАТЪТ: красива коса с невероятен блясък и гладкост.\nЕСТЕСТВЕНО ИЗГЛЕЖДАЩИ КЪДРИЦИ И ВЪЛНИ\nМашата за къдрене от Rowenta създава безупречни къдрици с чисто очарование и блясък. Турмалиновото покритие подсилва косата, същевременно придавайки блясък чрез естествения ефект на този минерал за понижаване на статичното електричество, за превъзходни къдрици или плавни вълни със силен блясък.\nПодходяща за средна и дълга коса\nTемпература 200 градуса\nБързо загряване, което я привежда в режим на готовност за 60 секунди\nКабел: 1.8 метра\n25 мм диаметър за натурални къдрици\nМодерните в момента фризури почти винаги включват чупки, вълни и копринено нежни масури. Не хабете ценното си време и парите си за посещения във фризьорския салон. Можете да постигнете всеки желан ефект с полупрофесионалната маша Rowenta CF 3225. Специалното ѝ покритие защитава косата ви от увреждане, за да бъдете красиви не само днес, а винаги.\nЙонизиращ турмалинов горен слой\nРазличното в машата на Rowenta CF 3225 е покритието на керамичната тръба. То е съставено от уникалния минерал Турмалин, присъстващ днес в огромен брой продукти за здраве и красота. Турмалинът е вид полускъпоценен камък, който в определени условия осъществява йонизация на средата в зоната на въздействие.\nОтрицателните йони поддържат здрави клетките както на кожата, така и на косъма. Те благоприятстват задържането на влага в космената обвивка и сърцевина. Както знаем човешката коса е увредена, когато е дехидратирана. Ето защо е изключително важна йонната функция на машите. Йоните запазват влажността на косъма и го предпазват от увреждане вследствие на честата термична обработка.\nСъздадената от Rowenta маша CF3225 е уникална с това, че развива изключително висока работна температура, но без да изсушава, гори и накъсва косата. Нещо повече – статичното електричество, генерирано от болшинството стилизиращи уреди, тук е напълно изключено. Вашите къдрици няма да се наелектризират след оформяне с уникалния уред. Всяко косъмче ще застане на правилното място.\nВисокоефективна система за нагряване\nРеволюционната маша Rowenta CF3225 използва високоефективна система за нагряване. След включване, уредът започва да се загрява, достигайки максималната си степен на нагряване в рамките на само 60 секунди. За тази минута имате време да се подготвите за изпълнение на процедурата – да си набавите нужните стилизиращи продукти.\nМашата поддържа постоянна температура от 200⁰ С. Предвид високите стойности, при които ще се третира косъма, е удачно предварително да нанесете спрей за термична защита. Въпреки наличието на турмалиново покритие, по-тънките и слаби коси могат да получат частично увреждане. Моделът не предлага опция за настройка на температурата.\nУдобна и безопасна употреба\nНе всички електрически маши, предлагани на пазара са удобни и безопасни за използване. Моделът на Rowenta CF3225 е коренно различен. Тъй като достига висока степен на нагряване, уредът е оборудван с пластмасов накрайник, поставен на върха на тръбата. Така нареченият студен връх ви позволява да управлявате машата напълно безопасно и прецизно, придържайки върха със свободната си ръка.\nНай-опасният момент при къдрене на косата е допирът на горещата тръба до кожата, особено тази на лицето или ушите. Това са чувствителни зони, които обезателно трябва да предпазите, затова винаги придържайте с ръка студения накрайник, докато навивате кичурите около горещия елемент.\nУдобството при оформяне на фризура зависи често от това дали кабелът се оплита и по този начин намалява своята дължина. Иновативната маша Ровента CF3225 е модерен стилизиращ инструмент, оборудван с въртящ се на 360⁰ кабел. При тази система на окабеляване кабелът няма да се усуква. Оплитащите се кабели са застрашени от скъсване на проводник, което би извадило устройството от употреба.\nRowenta CF 3225 е удобна и по друга причина – кабелът ѝ е с дължина 1.8 м. Производителят е помислил за възможността да оформяте къдриците си навсякъде, където ви е удобно и преди всичко, където има огледало. За жалост не винаги тоалетките са поставени в близост до електрически контакт, което би ви създало проблем с уреди, чиито кабели са твърде къси.\n25мм диаметър – идеалната дебелина за перфектни вълни и букли\nМашата на този водещ производител е с дебелина на цилиндъра 25мм. Такъв диаметър е подходящ за средно дълги и дълги коси. Те ще бъдат оформен по начин, който изглежда напълно естествено. Марката произвежда маши с различна дебелина на горещия цилиндър, но конкретният модел е създаден специално за дългокосите дами.\nДиаметърът на новата маша за коса Ровента ви позволява да създадете един красив натурален ефект във своите прически. С този уред е изключително лесно да оформяте масури, едри къдрици и вълнообразни чупки за съвсем кратко време. Бързото достигане на готовност за работа е предимство, благодарение на което никога няма да ви се налага да излизате от дома си без красива прическа.\nЗащо е разумно да имате собствени стилизиращи уреди?\nДнес едва ли има жена, която може да се позволи ежедневно посещение във фризьорски салон. И съвсем не става въпрос за цената за ежедневното посещение при професионалист, а за времето, с което днес малко жени разполагат. Ако имате в дома си тази уникална турмалинова маша за коса, рискът от увреждане е минимален.\nСъбития, възникнали в последния момент, няма да успеят да ви хванат неподготвени. Само за минута керамичната маша Ровента ще е готова да ви съдейства в създаването на прелестна визия. Тя е компактна и лека, така че можете да я носите със себе си, когато пътувате на почивка или по работа.\nБезупречната маша за коса Rowenta е финансово достъпна. Цената ѝ се равнява на максимум две посещения във фризьорски салон, но вие ще можете да направите с нея безброй модни фризури. Високото качество на всички детайли са гаранция за дългия работен живот на този уред.\nПреса за коса Rowenta SF1525F0, керамични плочи\nПреса за коса Rowenta SF7660, бързо къдрене и изправяне


Стивън Кинг, майстор на терора, писателят, който носи сенките в себе си. | Текуща литература\nХуан Ортис | | Тест, писатели, Книги, Литература, Novela, Терор, Няколко\nСтивън Кинг - AP - PAT WELLENBACH\nКниги с разкази, дълги романи, новели. Стивън Кинг е направил всичко. Той е много плодовит писател, публикувайки около 62 романа, 7 под псевдонима Ричард Бахман.\nРоден в Мейн на 21 септември, Стивън Кинг е отличен писател на научна фантастика, свръхестествена фантастика, фентъзи литература, но Той е най-известен със своите романи на ужасите и мистериите. Той е продал повече от 350 милиона копия от романите си по целия свят.\n1 Стивън Кинг влияе\n2 Крал във филмите и телевизията\n3 Стивън Кинг и ужасът вътре в него\nСтивън Кинг влияе\nСред най-очевидните му влияния е HP Lovecraft. Връзките между места или времена, използвани от Кинг в книгите му, са типични за Хауърд Филипс.\nЕдгар Алън По присъства и в книгите на Кинг, особено в Блестящият, където не само се споменава Червената смърт, ако не че в адаптацията му към киното има негова символика в литрите кръв, които излизат от асансьорите.\nВ този роман също виждатеДвойник>, тези зли двойници, присъстващи в „Червената смърт“ и „Сиянието“ и които водят към смъртта.\nКрал във филмите и телевизията\nПоради куката на неговите романи и разкази, много от публикациите му са адаптирани за малкия и големия екран. Минисериали и сериали са излъчвани по Netflix и по кабел, освен че са писали като гост сценарист на специални глави на добре познати сериали.\nНо филмите са най-добрите. Хитове като Мизери с актрисата Кати Бейтс и актьора Джеймс Каан или Кари, от които са направени 3 адаптации, 2 за филм и една за телевизия.\nДжак Никълсън в изпълнението си в < >\n„Сиянието“ е направено във филм от отличния режисьор Стенли Кубрик. Но въпреки че са една от най-добрите адаптации, направени по един от романите му, тези гении не могат да се разберат, така че писателят го смята за отвратителен и не разбира успеха му.\nСтивън Кинг и ужасът вътре в него\nНяма значение дали Стивън се смята за комерсиален, въздействието му върху света на литературата е неоспоримо и трябва да бъде взето под внимание от всеки, който се радва на жанра или смята кариера в него. Умът на Кинг, казан от самия него, е пълен с духове и демони, следователно оттам идва ужасът на писалката му.\nПълен път към статията: Текуща литература » Литература » Няколко » Стивън Кинг, майстор на терора


България загуби в Разград с минималното 1:0 от Босна и Херцеговина – Новини Разград\nБългария загуби в Разград с минималното 1:0 от Босна и Херцеговина\n„А“ националният отбор на България отстъпи на Босна и Херцеговина с 0:1 в контролна среща, която се игра на стадион „Лудогорец Арена“ в град Разград.\nВъпреки неблагоприятните атмосферни условия теренът бе перфектно изчистен, като това се случи благодарение на огромните усилия на домакините от ПФК „Лудогорец“. Мачът бе първи за националния отбор извън столицата от август 2007 година. Това бе първа среща за „лъвовете“ през календарната 2018 година. За началото на мача Петър Хубчев заложи на нова тактическа схема – 3-5-2. През второто полувреме дебют за представителния отбор направи Кирил Десподов.\nВ началото България имаше възможност да открие резултата, но шутът на Спас Делев с левия крак не притесни вратаря на гостите. В 12-ата минута Ивайло Чочев с глава прати топката над горната греда след центриране от корнер. В 16-ата минута реферът отсъди засада, след като Делев бе изведен от Попов и ударът му срещна гредата.\nВ 20-ата минута Дулиевич изведе Колашинац, който центрира остро, Кодро се хвърли на шпагат заедно с Николай Бодуров, след което топката рикошира в тялото на Васил Божиков и се спря в мрежата за 0:1.\nВ 23-ата минута капитанът Ивелин Попов даде добър пас на Георги Миланов, който от много добра позиция стреля в аут.\nТри минути по-късно Михаил Александров пропусна сам срещу вратаря Шехич. Футболистът на „Арсенал“ (Тула) стреля силно, но намери тялото на стража.\nМалко по-късно Попов нанесе удар от фаул, но без да затрудни вратаря на босненците. В 36-ата минута силен шут на Александров бе избит от Шехич.\nВ 40-ата минута Кодро пропусна да удвои, когато от близка дистанция не уцели вратата на Пламен Илиев.\nВ 53-ата минута Пянич стреля над вратата. В 62-ата минута Кирил Десподов, Мартин Райнов и Симеон Славчев замениха съответно Делев, Чочев и Миланов. Почти веднага след появата си на терена Десподов стреля в движение от добра позиция, но не намери целта.\nВ 84-ата минута Пламен Илиев се намеси и отрази удар на резервата Дени Милошевич. Две минути по-късно след центриране от корнер Симеон Славчев отклони топката с тяло и тя се отби от десния стълб на вратата на Шехич. При последвалото разбъркване в наказателното поле Мартин Райнов опита да прати топката във вратата с ръка, което му донесе втори жълт и съответно червен картон. Това бе и последният съществен епизод в мача.\nВ понеделник, 26 март, националният отбор ще играе приятелска среща с Казахстан. Двубоят ще се проведе във Фелчут, Унгария. Срещата ще започне в 19:00 часа.\nСледваща Следваща публикация: Драстично увеличение на глобите за нарушения по пътищата в Гърция


„Октомврийско небе“ – филм за неумиращата мечта | Blogatstvo.com\nВЪВ ВСЕКИ ОТ НАС ЖИВЕЕ ЕДНО МОМЧЕ, КОЕТО ОЩЕ ГЛЕДА КЪМ ЗВЕЗДИТЕ\n„Октомврийско небе“ (October Sky) не е нов филм – направен е преди повече от десетилетие – но ако сте го пропуснали, заслужава си да го гледате. Защото това е филм за неумиращата мечта. И за трудния път към звездите…\nЗаглавието на филма е анаграма на Rocket Boys – четири момчета от гимназията в едно затънтено миньорско градче някъде в Западна Вирджиния. И вместо да се примирят с това, което очаква всички момчета в градчето – да работят в мината като техните бащи и братя – тези четири момчета строят ракети.\nЗащото всяка нощ в октомврийското небе над техния град прелита една малка светлинка – първият изкуствен спътник, построен от руснаците (които по това време са Врагът с главно В). И тази малка светлинка в октомврийското небе буди много страх у едни – и много мечти, в душите на тези момчета.\n„Октомврийско небе“ е и филм за вечния конфликт между бащи и синове. И вечната синовна нужда от обич и признание.\nВеликолепният актьорски състав (една от първите роли на нашумелия напоследък Джейк Джиленхол, а също и моят любимец Крис Купър, както и прекрасната Лора Дърн) ще ви накара да се вживеете в съдбата на всеки от героите. Особено и ако вие някога сте били малко момче, което се е взирало в нощното небе и е мечтаело за звездни пътешествия.\nНо с това достойнствата на филма не свършват. Може би най-ценното в този филм е, че той не е само художествена измислица. Направен е по действителен случай и проследява съдбата на действителни герои…\n… като Хоумър Хикам, който… е, нека да не ви разказвам цялата история!\nГледайте този филм – гарантирам ви, че няма да ви разочарова!\nTags: "Октомврийско небе", October Sky, бащи и синове, Джейк Джиленхол, звезди, Крис Купър, Лора Дърн, мечта, ракета, филм\n3 коментара за “„Октомврийско небе“ – филм за неумиращата мечта”\n08.06.2010 в 18:31\nBlogatstvo.com News: „Октомврийско небе“ – филм за неумиращата http://is.gd/cHxIw\n09.06.2010 в 19:51\nКъде да гледам този филм, по-точно въпросът ми е – къде го дават? Имам доверие в твоя вкус и ми се иска да намеря филма.\n15.06.2010 в 10:17\nДаваха го по ТВ1000 ако не бъркам… Би могъл да се намери и от видиеотеките или от други източници, които не бих искал да коментирам публично тук.


Почивна Станция на ТУ София, Семково\nname:Почивна Станция на ТУ София|stars:0|website:0|category:1\nПочивна Станция на ТУ София\nПочивната станция на Техническия университет София е една от няколкото бази, които предлагат настаняване в курорта Семково, който се намира в един от най-живописните и непокътнати райони на Рила. Почивната база посреща своите гости в тиха и спокойна атмосфера, чист въздух и предлага пълноценна почивка в сърцето на планината. Базата на Техническия университет предоставя възможност за настаняване на хотелски начала с общо 110 места за настаняване, разпределени в двойни, тройни стаи и апартаменти. Стаите имат самостоятелни бани и тоалетни, шкафове, удобни легла, централно отопление. Почиващите може да се възползват от дневен бар, предлагащ вкусни ястия, десерти, топли напитки и коктейли. Осигурен е и ски гардероб. В близост до почивната база има два ски влека, с които лесно и бързо може да се достигне до пистите. Станцията на Техническия университет предлага уютна и приятна атмосфера за една пълноценна почивка, както през лятото, така и през зимата.\nПубликувайте впечатленията си от Почивна Станция на ТУ София, Семково


Бизнесът иска от държавата нова формула за компенсиране на скъпия ток | 3e-news\nНачало Индустрия Бизнесът иска от държавата нова формула за компенсиране на скъпия ток\nБизнесът иска от държавата нова формула за компенсиране на скъпия ток\nАко това не се случи, инфлацията ще стане двуцифрена, ще има съкращения и затваряне на предприятия, предупреждава Васил Велев\nБългарският бизнес иска от държавата да бъде променена формулата, по която предприятията ще бъдат компенсирани заради високите цени на електроенергията на борсата. Причината е, че тя няма да бъде работеща при очакваните нива и нови поскъпвания в началото на следващата година. Затова начинът за компенсиране трябва да бъде променен и именно това е причината бизнес организациите да поискаха среща с премиера и свикване на Консултативния съвет за национална сигурност от президента, стана ясно от думите на председателя на Асоциацията на индустриалния капитал в България (АИКБ) Васил Велев в ефира на БНТ.\nТой обясни, че искането на бизнеса към държавата е таванът за компенсации, който е заложен в момента и е в размер на 30% от цената на тока на борсата, да отпадне. Причината е, че този вариант е недостатъчен и неработещ спрямо сегашните цени на ел.енергията на свободния пазар, както и спрямо очакваните нови поскъпвания през първото тримесечие на 2022 г. Велев обясни, че 30-процентната компенсация би работила добре при цени от около 250-300 лв. на мегаватчас. Но при очакванията за първите месеци на новата година цените на достигнат 600-700 и повече лева, това ще означава предприятията реално да плащат по около 500 лв. „А конкурентите ни от САЩ, Турция, Русия, Сърбия и други страни извън ЕС, купуват необходимия им ток на цена около 50 долара за мегаватчас. Докато ние в момента го купуваме на около 250 долара. Само от това енергоинтензивните индустрии имат 5 пъти по-голяма себестойност на продукцията си“, обясни Велев.\nПоради тази причина и бизнес организациите у нас са поискали от президента да свика КСНС и среща с премиера, на която да предложат нов модел за компенсиране на високите цени на тока. Той е предприятията да бъдат компенсирани със 75% от цената на електроенергията на борсата. А за самата енергийна система това няма да бъде проблем тъй като тя генерира в момента свръхпечалби. И дори 75% от тези свръхпечалби да бъдат върнати на бизнеса под формата на компенсации, енергийните дружества ще получат доста големи суми. Също така Велев отбеляза, че работодателските организации искат този въпрос да бъде решен преди Нова година, за да знаят компаниите, които в момента са затворили и заради празниците, и заради високите цени, дали да отворят след това.\nСпоред думите на Велев, хипотетично, ако целият пазар на електроенергия в момента бе регулиран, тогава цената на тока щеше да бъде около 150 лв. за мегаватчас. „Сега цената за бита е 119 лв., колкото е и границата по мораториума. Ето защо ние казваме, че разликата между цената на борсата и тези 119 лв. трябва да бъде компенсирана на 75%“, обясни председателят на АИКБ. Той определи това като напълно възможно, като дори след това в енергетиката ще останат достатъчно пари, дори повече, отколкото е имало м.г. „Това е начинът да се запазят конкурентните възможности на българската икономика. Защото конкурентите ни извън ЕС използват в пъти по-евтина електроенергия. И ние имаме възможността да се приближим до техните нива без това да ощетява енергетиката“, каза още той.\nВелев отбеляза, че много от българските предприятия вече са били принудени да ограничават дейността си и да правят съкращения. Към момента загубените работни места за годината са около 50 хил. „Това е разликата между съкратените и назначените“, обясни той. И предупреди, че тази тенденция ще продължи, ако не се намери решение, каквото всъщност има.\n„Освен съкращения и ограничаването на ръста на заплатите, ще има и увеличаване на инфлацията. Тя е 7.3% към ноември, но цените на производителите са нараснали с 24%, което във времето ще се разпространи и върху крайните цени за потребителите. Затова едно правилно и съразмерно компенсиране на надвзетите чрез цената на тока приходи от предприятията ще потисне тази инфлацията. И обратното, ако не се компенсират цените на електроенергията, инфлацията ще достигне двуцифрени стойности. Което ще доведе допълнително до загуба на покупателната способност и обезценяване на спестяванията на хората“, обясни председателят на АИКБ.\nВелев отбеляза още, че в момента в света тече реорганизация и скъсяване на веригите за доставки. При това положение българските предприятия имат златен шанс да стъпят на нови пазари, да разширят дейността си, да увеличат продажбите си с двуцифрени проценти, което пък ще доведе и до увеличаване на заплатите. Но всичко това няма как да се случи, ако бъдат притискани от високите цени на електроенергията и не могат да бъдат конкурентни на останалите пазари.\nбизнес Васил Велев заплати затваряне на бизнеси инфлация компенсации съкращения цени на тока


Стартираха кастингите за X Factor в столицата - TVNovini.bg - Новини от България и света\nТя е носител на титлата „Най-добър танцьор на България по хип-хоп” за 2012 г. Четири пъти е била национален шампион на България самостоятелно и два пъти – шампион в група. Учила е в Лос Анджелис, а тук в България е танцувала с хореографа на Майкъл Джексън. Днес е съдия на почти всички състезания по хип-хоп, а тази сутрин се яви и на кастинга на X Factor в София – готова да докаже, че освен танцов, притежава и музикален X Factor. Колоритната кандидатка се закани да впечатли екипа на шоуто не само с интересната си биография и усет към танца, но и с рапирането си.\nСлед американския рапър с пловдивски корени, който се яви на кастинга на шоуто в града на тепетата, днес в столицата отново имаше международно присъствие в лицето на млад италианец, дошъл в България преди няколко месеца като част от Европейската доброволческа служба. Желанието му да помага на хората го довежда в България, където е решен да остане поне до 2015 година и да помага на различни неправителствени организации. Признава обаче, че музиката винаги е била част от живота му, което го кара да се яви и на X Factor. Някога фронтмен на италианска рок банда, днес той отново обеща да впечатли екипа на шоуто с рок изпълнение.


Гнусни закуски с много мухъл продават в "Лекси"\nИзточник: Plovdiv24.bg 11:36 / 09.06.2018 Отпечатай Изпрати\nЗа изключително неприятен инцидент със стока от магазин "Лекси" съобщи читател на Plovdiv24.bg. Ето какво ни написа той:\nВчера 08.06.2018 год. имах работа в гр. Пловдив и понеже стана късничко реших да си напазарувам от магазин “Лекси".\nЗаедно с други неща купих и закуски пълни с мухъл поне десетдневен, при маркиран срок на годност 08.06.2018 год.\nО-о пеницилин :)\nОт Лекси пръскат бутерките с мухъл и чакт да втасат 10 дена. Как не ги е срам. Бойкот на чуждите империлиастически супермаркети и си отглеждайте крави в двора!\n"Лекси" в Кършака е най-скъпия маркет в Пловдив, но това не пречи на селяндурите-новодомци от околните нови гигантски сгради. Напротив! Направени със злата, токчета и прически кривокраките "домакини" се бутат една връз друга и пълнят колички до горе с убеждението, че това ги прави "класа". А е факт, че в този, а може би и в другите Лекси-та, се трият срокове на годност, продава се размразена риба и месо с етикет "прясно" и т. н. Но докато има ОВЦЕ ще има и вълци!\nСпрете консумацията на бяло брашно, мляко и месо, иначе се тровите доброволно :) въпрос на личен избор.\nIvan Traikov, и възприятията, и вкусът, и стомахът са си Ваши, и личните предпочитания също са личен избор. Отговорът - срещу огледалото :)\nи освен да почнем да ядем иланг иланг и пачули ?\nА какво да ям , трева ли да паса ? Съжалявам , но съм хищник и ям месо.Мога и теб да изям !\nЛекси е като всеки друг супер, измамници. Защо купуват овцете? Този оплакващия се, утре нали ще отиде да изяде друг боклук, за който няма да се усети какво има вътре, нито ще прочете етикета. Никой не ги кара да купуват от витрините с готова храна, където всичко е с изтекъл срок, но вложено в друга манджа/салата/закуска. Това което не изглежда мухлясало/вкиснато/изгнило, е било. Вече вложено в друг продукт и с добавената химия, го правят трудно различимо. 100% във всички супери е така, това е метод на работа за да имат много по-малко брак. Нали никой не си мисли, че всички домати, меса и т.н. се изкупуват?! Нищо с наближаващ срок не се дарява по програма, почти целия брак се изяжда. С "охладените" продукти е същото, с невъоръжено око се вижда, че на всеки един "охладен" продукт индивидуално е сменен етикета. Във всички супери. Теорията, че "супера не могат да проверят всеки продукт от друг производител" е една лъжа. Всеки един продукт се проверява и му се сменя етикета, след това вече отива в замразените или за манджа. Но това е свободния пазар. Щом искат да се хранят със стари храни маскирани с химии и да пълнят джоба на картела, никой не ги спира. "станало късничко". Затова има по 10 супера на квартал в един малкък град. Докато им ядат боклуците, суперите ще печелят.\nВ кое лекси това?\nПо принцип търговците са длъжни да проверяват стоката, която смятат да продадат. Сега остава да се уточни за кое Лекси става дума, защото те са няколко. И управителят там да си понесе наказанието, а на огорчения читател да се извинят и да го обезщетят с взаимно споразумение.


LG Games - Игри и играчки - store.bg\nИгри LG Games\nИгри и играчки "LG Games"\nКама Сутра дартс\nКомплект от 2 парти игри\nИзбери Игри за партита и купони Секс игри\nСексът не се лекува с нищо друго, освен с повече секс. Един нестандартен начин за секс игра, забавен и оригинален подарък за всякакъв повод. Допълни настроението и попълни прилежащата диплома за завършено секс образование. Оставете се на късмета... Опитайте нещо ново... Разнообразете връзката си... Хвърли стреличката и следвай изображението. Размери: мишена - 20 / 21 / 0.3 cm стреличка - 2 / 7 / 2 cm ...\nНово компактно издание. ... "Страст" е една игра за всички, които искат да изпитат: вечната романтика неизбежната фантазия различната страст За играта: "Страст" е подходяща за млади двойки, на които им предстои да се опознаят. "Страст" е пътеката, която да извървите заедно с любимия човек, забавлявайки се и фантазирайки да достигнете до едно ново преживяване - голямата страст. "Страст" е за тези двойки, които се нуждаят от една нова тръпка. "Страст" е помогнала на милиони да възродят отношенията си, да преоткрият любимия или да запалят отново пламъка на любовта и ...\nЕдна игра за любовни предизвикателства - за всеки ден, за всеки месец. ... Ако искате да разнообразите ежедневието си... Ако искате да върнете тръпката... Ако искате да преобразите връзката си... Ако искате всеки ден да е ЛЮБОВ... Или просто искате късметът да ви води... Подарете си "Направи го..." За играта: Нека всеки запише 3 желания. Сгънете листчетата, така че съдържанието да не се чете и оставете в кутията. Всеки месец допълвайте желанията, без да премахвате неизтеглените. Вземете картончето за съответния месец. Нека всеки изтрие неговата част от месечното предизвикателство, то трябва да бъде изпълнено в ...\nИграта от "LG Games" е едно интересно предизвикателство, с което да стартирате деня. В кутията ще откриете колело с въртяща се стрелка и 24 картонени плочки, разделени в 4 категории - у дома, места, секс и романтика. Нека единият от вас да затвори очи и да изтегли една от плочките. След това в рамките на деня, трябва да изпълни указанието - за всяка от категориите "у дома" и "места" трябва да допълните предизвикателството като завъртите стрелката на въртележката. А категориите "секс" и "романтика" се изпълняват от изтеглилия плочката. Ако сте готови да разнообразите ...\nЕдин забавен и различен начин да се забавлявате с приятели. ... Комплектът "Наздраве" включва материалите нужни за разиграването на 2 игри, които са създадени, за да направят партито ви по-весело. Игра 1: Първата игра се разиграва само с помощта на рулетка. Играчът завърта стрелката на рулетката и изпълнява условието, което му се е паднало. За някои от условията ще трябва да отпие от чашата си, а за други да вдигне тост и да пие с цялата компания. След това стрелката се завърта от играчът от дясно и така играта продължава. Игра 2: Игралното поле и рулетката със стрелка се поставят в центъра на масата. До ...\nИгри и играчки "LG Games" Продукти 1-12 от общо 24\nкарти с предизвикателства 18+\nИзползваните за производител "Игри и играчки "LG Games"" текстови, графични и други материали са собственост на носителите на авторските им права.


122 години от рождението на големия Асен Разцветников – Magnifisonz\n122 години от рождението на големия Асен Разцветников\nное. 2 venezia\nАсен Разцветников (псевдоним на Асен Коларов) е роден в с. Драганово, Великотърновско през 1897 г. Средно образование получава във Велико Търново, а в Софийския университет завършва славянска филология и право. Продължава образованието си във Виена и Франкфурт на Майн. Работи като юрист и учител. От 1917 г. сътрудничи в пролетарския печат със стихотворения, фейлетони, хумористични разкази и сценки. След т.нар. Септемврийско въстание публикува в сп. “Нов път” и в. “Нов път” като част от “четворката” млади (А. Разцветников, Н. Фурнаджиев, А. Каралийчев, Г. Цанев), която след спор относно поезията на Яворов напуска списанието на Г. Бакалов.\nАсен Разцветников (Асен Коларов)\nПортретна снимка с автограф. Източник: ДА „Архиви“\n2 ноември 1897 г.\n30 юли 1951 г. (53 г.)\nАсен Коларов, както е истинското име на поета, цял живот е саможив хипохондрик, но понеже е хубавец, винаги е бил преследван от жените. А той се спасявал от домогванията им с панически бяг, убеден, че зла орисница го е обрекла на гонения и самота. Въпреки това напориста столична госпожица го преследвала с месеци. Докато той отсъства, тя\nпренася трикрилния гардероб\nс тоалетите си в квартирата му. Настанява се с надеждата, че притиснат от общественото мнение, Разцветников ще се ожени за нея. Той обаче дълги седмици спи при приятели и се прибира чак когато кандидат-невестата отчаяна напуска заедно с гардероба си.\nПрез зимата на 1917-1918 г. обаче Асен лети на крилете на любовта. В родното му село Драганово, Великотърновско, е дошла нова учителка – Райна Савова. Двамата са връстници, родени са през 1897 г. Девойката е столичанка, но страда от възпаление на белите дробове и лекарите й препоръчали да се махне от София на чист селски въздух, докато оздравее. Разцветников е влюбен страстно и опасно. Следи всяка крачка на красивата учителка и болезнено я ревнува от всеки, дръзнал да размени дума с нея. У дома не прави нищо друго, освен да рисува портрети на Райна и да й посвещава стихове. Момъкът губи съня си, престава да се храни, изнемощява… Разтревожен, баща му Петко моли учителката да обърне поне малко внимание на сина му, за да не изгуби разсъдъка и здравето си. Асен също има слаби дробове. Трогнато, момичето се съгласява на среща. Младият поет извежда възлюбената си на разходка извън селото и й признава чувствата си. Райна е притеснена от стихийната му страст. Не е сигурна, че може да й отговори подобаващо, и предлага на Асен само своето приятелство. Тя не е някаква надута фръцла. Просто не иска да има по-сериозни отношения, защото е с крехко здраве. Двамата разменят нежни писма повече от 30 години. По онова време обаче единствената им интимност е захарната целувка, собственоръчно приготвена от младата учителка и поднесена от нея на поета в разгара на селска вечеринка.\nВерни на сантимента на епохата, двамата се заклеват никога да не прекрачат прага на истинското приятелство и понеже има опасност да се разболеят от туберкулоза, никога да не се женят.\nПисателят Владимир Русалиев твърди, че г-ца Савова е измислила псевдонима на поета. Той не харесвал рожденото си име Асен Коларов и подписвал стиховете си като Хенри Фей, Кент, Пчела… Но нито един не му се струвал подходящ. Една сутрин отърчал сияещ при Райна и от вратата извикал: „Измислих си псевдоним – Светлоструйников!“ Тя обаче не е във възторг: „Луд ли си? Я се чуй – струи от мене светлина! Голяма глупост… Разцветников! Това е!“ Така се ражда името, с което поетът ще подпише най-прочувствените си стихове.\nРайна също реди рими, но успява да издаде само една стихосбирка през 1940 г. Животът ги разделя. Асен следва славянска филология и право в София, продължава образованието си във Франкфурт и Виена. Райна заминава за Париж и учи в Сорбоната. Но потокът от писма не секва.\nКакто повечето интелектуалци по онова време и Разцветников има леви убеждения, но последиците от Септемврийското въстание през 1923 г. и атентатът в черквата „Света Неделя“ през 1925-а го изпълват с горест и ужас. Той преживява всяка смърт на съратник и приятел като лична трагедия и излива чувствата си в баладите „Каин“, „Удавници“, „Над родните степи“, в стихосбирката „Жертвени клади“ и в поемата си „Двойник“. Притеснен от разочарованието, че и хората, които е смятал за братя по идеи, също убиват, поетът решава да замине за Париж при жената, която обича от 20-годишен. Райна е във възторг от перспективата да заживеят заедно в града на любовта, да четат поезия и да споделят творчеството си. Във\nФранция обаче Разцветников потъва в дълбока депресия.\nВместо да реди любовни рими\nтой се оплаква на Райна, че текстът, който е започнал да пише в България, „го гледа с питащи очи“, а той не е в състояние да продължи. Савова унива заради любимия си. За да я развесели, той й съчинява уж забавни стихове, които я ужасяват:\nСамо на обед ще се срещнат във вестника,\nЧе в полунощ не знам кой си Разцветников,\nлуд и пиян от прозореца скочил е\nи е останал безжизнен на плочите.\nАсен целува любимата си за сбогом и се връща в София, за да поплаче на приятелско рамо за несъстоялото се щастие. Христо Миндов, с когото се познават от детинство, казва, че Разцветников нелепо-поетично се опитвал да обясни бягството от полето на любовта. „За да обича човек дълбоко и всеотдайно, той трябва да усеща любовта като песен, която се стопява в душата му. Да потънеш. Да изчезнеш. Да стане толкова тихо, че просто да „вали тишина“.“\nИ в живота му задълго се настанява тишината на чувствата. Писмовният роман с Райна продължава до самата му смърт. Двамата са толкова свързани духовно, че в нощта срещу 30 юли 1951 г. странен сън спохожда възлюбената му, твърди Галина Минчева. На любимата на поета й се присънва, че е поканена на тържество в Съюза на българските писатели. Там са Дора Габе, Елисавета Багряна, Ангел Каралийчев, Никола Фурнаджиев, настанени на дълги Т-образно разположени маси. Внезапно влиза Разцветников, облечен в сив костюм, и й казва: „Тръгвам на далечен път, вечен път.“ Райна е потресена. Тя е убедена, че сънищата й са пророчески и когато й се яви някой в сиво, той вече не е между живите. На другия ден чува по радиото вестта за кончината на поета.\nБорис Цветанов обаче разкрива пред сайта „Десант“, че Райна не е единствената жена в живота на Разцветников. В заника на дните си той изпитва огнени чувства към друга поетеса – родената в Санкт Петербург Антония Хан Ботева. Връзката им е описана от краеведа Никола Чолаков, учител в Драганово, родното село на поета.\nАнтония е родена в Санкт Петербург на 21 септември 1899 г. Дядо й Едуард Хан е германец, емигрирал в Русия. Баща й е бил учен химик, доктор на природните науки. Майка й Ема е естонка. В младостта си тя е гувернантка на Наташа Сикерина, първата любима на композитора Александър Скрябин. В Петербург г-ца Хан посещава частно училище за благородни девици. В дома им се говори на немски, руски, френски и английски език. Семейството напуска Русия през 1918 г. и се установява в Германия. Антония иска да учи медицина, но няма средства и се записва в двегодишни педагогически курсове. Младата дама пише стихове, разкази и си води художествен дневник до смъртта си през 1962 г. Чрез писма се запознава с Христо Ботев Велковски, който учи за агроном в България. Женят се, но бракът й не е щастлив. През годините Антония учителства в Априловската гимназия в Габрово, Угърчин, Плевен и в София.\nС Разцветников се запознават през 1949 г. в дома на неговия приятел Гео Крънзов, писател, режисьор и журналист. Асен е самотен и разяждан от мании. Той е убеден, че Държавна сигурност го следи и иска да го убие. Намира пристан в обятията на Антония. Тя е до него в най-черните му фантазии, в най-болезнените моменти, дори когато е на легло. Разцветников е взрян в здравословното си състояние през целия си живот, но започва да вдига необяснимо температура. В началото го лекуват от маларична треска. Той иска да се лекува във Виена, но го изпращат в Съветския съюз. Там медицинските светила му откриват левкемия. От Москва изпращат в София урната му. Някои от приятелите му подозират, че е убит. В горещия юлски ден радиото съобщава трагичната вест и зазвучава траурна музика. Лидия Буюклиева, дъщерята на Антония Хан Ботева, разказва: „Майка ми чу по радиото вестта. Стоеше като вцепенена. Не можеше да повярва. А след това избухна в горестен плач… Асен беше за нея голямата й среща в живота!“\nАвтор е на шлагери и преводи\n„Никога не съм заемал държавна служба. Живял съм само от перото си…“ – изповядва Разцветников. И действително той е сред малцината писатели, които се издържат единствено чрез словото. Дори задълбочените литературоведи не знаят, че той е автор на текстовете за най-популярните навремето шлагери: „Аз си имам две съседки“, „Недей тъгува за мойта изневяра“, „Сънувах те до мене“, „Дете на моите години“, „Тумбалалайка“… Пред композитори, певци и производители на грамофонни плочи той ги представя като преводи, защото се срамува от „поетичната си ширпотреба“. Но пред приятеля си Гео Крънзов признава, че с една-две песнички си докарва колкото от цяла стихосбирка. Акад. Николай Кауфман проучва и издирва 1500 стари градски песни и доказва авторството на Разцветников на 33 от тях, но вероятно са много повече.\nОсвен това е написал и химн на София, а като даровит преводач от немски, френски и старогръцки е вложил талант в българските версии на „Херман и Доротея“ от Гьоте, „Тартюф“ от Молиер, откъси от „Илиада“, на романи от Емилио Салгари, Габриел Фери, Стефан Цвайг и др. Създал е дори реклами за пудрата „Коти“.\nНещастен и в смъртта\nДори посмъртно се потвърждава убеждението на Асен Разцветников, че зла орисница го е целунала. Той си отива от живота в Москва и оттам изпращат урната му в София. Понеже няма роднини, тленните му останки отиват в Съюза на българските писатели. Докато урежда погребението, тогавашният председател на огранизацията Георги Караславов държи урната върху бюрото си. Една сутрин обаче чистачката вижда „красива кутийка, пък пълна с пепел“, и я изпразва в кофата за боклук. За да избегнат грандиозния скандал, от СБП набързо я запълват с пръст и церемонията минава без сътресения. Приятелят му, поетът Никола Фурнаджиев, пише в спомените: „Ако поетът ни гледа отнякъде, би казал: „Виждате ли, че бях прав. Дори и след смъртта си трябва да се страхувам.“\nДвамата морни и мрачни солдати\nбяха пияни от вино и гръм…\nВ люлки от здрач и вечерна позлата\nтихо се спущаше летния сън.\nТам под тополите вързани редом\nбяха пленените в боя врази:\nстройна девойка, разголена, бледа,\nстарец и момък със модри очи.\nБеше жестокост и тъпа, и странна.\nБяха смразени от ужас лица…\nИ по ножовете с писък възпламна\nкръв от набучени живи сърца.\nТам под смирените бели тополи\nте ги натрупаха гръд върху гръд.\nТам под смълчаните стари тополи\nсив и настръхнал припъпли страхът.\nИ неочаквано нейде в полята\nвятър изхвръкна със писък и стон,\nгръмко и злобно завиха листата,\nмракът пришпори крилатий си кон.\nДвамата мрачни и морни солдати\nтрепнаха, сякаш докосна ги смърт,\nдвамата бледи и плахи солдати\nхукнаха татък в дълбокия път.\nНо – във крайпътните храсти спотаен,\nнякой ги викаше с крясък и смях…\nИ във прозрачната вечер сам Каин\nтичаше блед и разрошен след тях.\nЗад тъмните върби умира златен ден,\nприижда вечерта на милващи вълни.\nГърмеж подир гърмеж заглъхва уморен\nи звездния звънар за мирен сън звъни.\nЗакотвения шлеп все тук ли ще седи –\nпокрит със воден мъх и черен лепкав клей?\nО, сякаш чер ковчег над тъмните води\nза сетен упокой приспивно ни люлей!\nСъс вързани ръце и тая вечер пак\nний гледаме в копнеж към светналия град.\nИ чакаме дали от стихналия бряг\nневидими уста не ще ни позоват…\nА тихата река разтваря цветна длан\nи приказно блестят подводни широти –\nо, кой ли тая нощ, ранен и изтерзан,\nкат падаща звезда натам ще полети?\nСвоя нежнорозов цвят\nи над мокрий бряг димят\nбели, бели пари.\nСпрете, майки, своя бяг\nо тая утрин плаха:\nв син, подводен полумрак\nкротко те заспаха.\nА русалките, отвред\nс таен знак събрани,\nугасиха с бистър лед\nжежките им рани.\nНаредиха ги с треви,\nсъс свещици плахи\nи ранените глави\nс воден крем венчаха.\nИ покриха ги навек\nи ридаха тихо –\nи грамадния ковчег\nвдън земя зариха.\nСпрете, майки, спрете вий\nв свойта бол безкрайна:\nтая светла бездна крий\nНий носим венци от върба и подводни бодили,\nв потънали кораби тайно се готвим дене –\nа вечер издигаме копия стари и гнили\nи яхваме своите призрачни бели коне.\nНий помним люлякова утрин и песни и смелост\nи битки сред розови пламъци в стария Лом,\nний помним последната схватка зад някакво село\nи вълчите зъби на кървав и страшен разгром.\nИ както ранените миди грижливо и нежно\nлелеят съкровища в пълната с мъх дълбина,\nтъй носим и ние в сърцата си свойте копнежи,\nсмразени в кристали и бисерни бели зърна.\nА речните риби, напуснали свойте подмоли,\nна хищни ята ни преследват по нашия път –\nи с дива жестокост разнищват и хапят на воля\nи ръфат от нашата мека, подпухнала плът.\nИ нявга през пролетна вечер, когато възлезе\nнад сини баири засмяна и чиста луна,\nнезнайни рибари ще найдат на свойта трапеза\nсъс глъчка и радост безценните странни зърна.\nИ мигом ще звъннат в душите им нашите песни\nи нашите жажди за слънце, простор, свобода –\nи ярко въз техните смугли чела ще проблесне\nпрез мрежа от бръчки червена и ясна звезда.\nСънувах те до мене\nСънувах те как идваш в късна нощ\nот дъното на чуждата вселена.\nНай-нежната частица жива мощ,\nдошла душата ми завинаги да вземе.\nЕзичница сред бялата мъгла\n(обвила плътно стройното ти тяло),\nдолиташе на ангелски крила\nда станем с теб божественото цяло.\nНе те изчаках, просто полетях\nда те посрещна и да те погледна.\nТеб, гостенко на сетния ми грях,\nвидение на призрачната бездна…\nЗвездите мигаха и чезнеха отвред\nкато семафори край малки гари.\nИ спомних си, че съм последният поет\nна всички светове и всички твари.\n…И знаех – ще те зърна в този миг,\nв неистовото шеметно летене…\nНе ще пропусна верния ти лик –\nпоследното ми земно упоение…\nдошла от вечността да ме превземе.\n“Тумбалалайка” по текст на Асен Разцветников :\nНовогодишната телевизионна програма в България, от 1984 година\nХъмфри Богарт – Мъдрият мъж никога не спори с жена си, просто я изчаква да започне да си противоречи сама\nРене Декарт : Интелектът – това е страст\n129 години от рождението на Чарли Чаплин – „Жените нямат недостатъци, те имат особености”\nЛафонтен – И хитрината най-добре скорена жестоко може да си отмъсти. Най-често черната измена на своя автор пакости\nМарлон Брандо – Кинозвездата е човек, който седи на трон от захар под проливен дъжд\nНяколко великолепни стиха на Борис Виан\nШест великолепни стиха на Джани Родари\nСвети Жан … Жан Кокто\n92 години от рождението на Габриел Гарсия Маркес. „Не прекалявай с борбата, най-хубавите неща се случват неочаквано“


Болницата в Разград: Положението е сериозно, молим за подкрепа! – Новини Разград\nБолницата в Разград: Положението е сериозно, молим за подкрепа!\nРъководството на МБАЛ „Свети Иван Рилски“ призовава и моли всички лекари, които имат воля да помогнат в усложнената ситуация с епидемията от коронавирус, да се отзоват с помощ. Нужен ни е персонал за обезпечаване на сменния режим в COVID отделенията, за да можем да издържим на натиска върху болничната система.\nПризоваваме още гражданите на региона да си наложат повече дисциплина и отговорност. Ако COVID досега ви се е струвал анонимен и безличен, вече той има име и лице – това на Ваш близък, съсед или приятел.\nПоложението е критично и от всички нас зависи дали ще успеем да излезем от него и да го овладеем. За да дадем по-малко жертви!\nПредишна Предишна публикация: Нови 675 случая на COVID-19 у нас\nСледваща Следваща публикация: Хванаха 48-годишна от Исперих да не спазва карантина


Παιδικά Μπλουζάκια < Παιδικά Ρούχα & Αξεσουάρ < Майка - дете | AptekaPromahon.com\nHearts UV Shirt Set Код UV-03 Размер 104-110см 1 бр - 4-5 Years - Детска тениска от слънцето.\nHearts UV Shirt Set Код UV-03 Размер 116-122см 1 бр - 6-7 Years - Детска тениска от слънцето.\nHearts UV Shirt Set Код UV-03 Размер 128-134см 1 бр - 8-9 Years - Детска тениска от слънцето.\nHearts UV Shirt Set Код UV-03 Размер 92-98см 1 бр - 2-3 Years - Детска тениска от слънцето.\nSkate UV Shirt Set Код UV-09 Размер 104-110см 1 бр - 4-5 Years - Детска тениска от слънцето.\nSkate UV Shirt Set Код UV-09 Размер 116-122см 1 бр - 6-7 Years - Детска тениска от слънцето.\nSkate UV Shirt Set Код UV-09 Размер 128-134см 1 бр - 8-9 Years - Детска тениска от слънцето.\nSkate UV Shirt Set Код UV-09 Размер 92-98см 1 бр - 2-3 Years - Детска тениска от слънцето.


Семеня: Няма да взимам лекарства за подтискане на хормони - Още спорт - Други спортове - Gong.bg\nДвукратната олимпийска шампионка Кастер Семеня категорично отказва да приема медикаменти за подтискане на хормоните, което се изисква от правилника на ИААФ.\nЮжноафриканката обяви това след категоричната си победа на 800 метра в първия кръг от Диамантената лига в Доха. Нейното бягане се очакваше с голям интерес заради факта, че 24 часа по-рано Спортният арбитражен съд застана на страната на IAAF за запазване на ограниченията по отношение на нивата на тестостерон при дамите, които участват в бягания от 400 метра до една миля. Това поставя под въпрос бъдещите изяви на Семеня в любимата ѝ дисциплина и дори на пистата като цяло.\n28-годишната състезателка обаче разсея тези притеснения. "Бъдещето на Кастер Семеня е на 800 метра, благодаря."\nПред нея следва обжалване на решението на Арбитражния съд. Другата опция е бъдещо участие на по-дълги дистанции, нещо, което бе подсилено от титлата ѝ на 5000 метра в шампионата на Южна Африка. Семеня обаче уточни, че това участие просто е било част от подготовката ѝ за 800 метра. Тя отговори и с "разбира се" на въпрос, дали смята да участва на Световното първенство.


Приемът по подмярка 4.1.2 стартира от м. Ноември - Евро Проект\nПрез ноември ще започне приемът по дългоочакваната подмярка 4.1.2, насочена за инвестиции в земеделски стопанства по тематичната подпрограма за малки ферми. Подпомагането е насочено за инвестиции при съхранението на продукцията, за презасаждане на овощни градини, лозя, за енергоспестяващи проекти и др. Наредбата по тази подмярка е готова, като приемът по нея също като при подмярка 4,2 ще става електронно през системата ИСУН, заяви заместник министърът на земеделието Лозана Василева по време на животновъдното изложение в Раковски, проведено за първи път тази година.\nПри тази подмярка допустимите разходи за един проект могат да варират от 1 250 до 70 хиляди евро, като кандидатите са от трите приоритетни сектори – „плодове и зеленчуци“, „животновъдство“ и „етерично-маслени и лекарствени култури“. Общият бюджет, за който ще се кандидатства е 12,5 млн. евро.\nДопустими за кандидатстване са фермери с икономически размер на стопанството от 6 хил. до 7 999 евро, измерен в стандартен производствен обем. Основно изискване е през предходната година те да са получили минимум 33 % от общия доход от земеделски дейности.\nНе се подпомагат кандидати, които са били одобрявани по старата селска програма – мярка 112 Създаване на млади фермери от ПРСР 2007-2013 г., а също и по мерките 6.1 Млад фермер и 4.1 Инвестиции в земеделските стопанства от сегашната ПРСР.\nСубсидиите се отпускат за предпазарна подготовка и за съхранение на продукцията като например оборудване за почистване, сортиране, пакетиране на земеделска суровина и сгради за специализирано съхранение и обработка, осигуряване на вентилация, изолация и охлаждане.\nПодпомагат се проекти за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия.\nИнвестиции за намаляване на потреблението на енергия, за производство на биоенергия за нуждите на земеделските стопанства и за машини, оборудване и съоръжения за опазване на околната среда също са сред допустимите разходи.\nСубсидиите се отпускат още за проекти за въвеждане нови стандарти на ЕС, които обаче трябва да са приложими за съответните стопанства.


Коледни скалички елхички | © Вкуси ме\nHome / Рецепта / Коледни скалички елхички\nКоледа е тук, а с нея и надеждите за по-добър свят, повече усмивки, сбъднати мечти, мъдрост и смирение, които да направят живота ни прекрасен! Весела Коледа! По случай този повод реших да ви представя моята рецепта за Коледни скалички елхички, с който да зарадвате своите близки на празника.\nНатрошаваме бисквитите така, че да останат и по–едри парчета. Добавяме начупените орехи, червените боровинки, пудрата захар, какаото и есенцията ром. Разтопяваме маслото и го прибавяме. Разбъркваме всичко добре.\nС ръце оформяме скаличките. Слагаме ги в хладилника, за да стегнат. Разтопяваме шоколада на водна баня и заливаме скаличките. Украсяваме със захарни пръчици. Съхраняваме ги в хладилник.\nДобър ви е сладко!\nИзбери:бисквитиборовинкиесенциякакаомаслоорехови ядкипудра захаршоколад\n← Предишна Бобена яхния\nСледваща → Телешка кавърма


YouTube телевизионната реклама се сблъсква с предизвикателства\nHome Бизнес Апетитът на YouTube към телевизионната реклама се сблъсква с предизвикателства\nИдеята на YouTube не е лесна за продажба\nНад 100 млн. души в Съединените щати гледат YouTube и YouTube TV – платената телевизионна услуга на компанията, на телевизионни екрани всеки месец, твърди компанията. През март времето, прекарано в гледане на телевизионни екрани в САЩ, е скочило с 80% на годишна база.\nСтатистики в глобален мащаб\nПлатформата предлага авансови сделки, при които рекламодателите се ангажират с по-ранни покупки на реклама, отколкото обичайно биха го направили при дигиталното видео, като тези реклами вървят на умни телевизори и на устройства за телевизионен стрийминг.\nНовата идея за реклама\nНа 19 май YouTube обяви категория за покупка на реклами за рекламодателите, които искат да достигнат до нейните потребители през телевизионния стрийминг. Предложенията включват видеа с личности от платформата, собствени програми на платформата и традиционни телевизонни предавания и филми, които са достъпни в основното приложение или в платената телевизионна услуга на компанията. Всичко това е налично само в Съединените щати, като част от програмата YouTube Select.\n„Все повече и повече рекламодатели имат специална част от медийните си планове за стрийминга“, твърди Деби Уайнщайн, вицепрезидент глобални решения на платформата, която е звено на Google на Alphabet. „Искаме да сме сигурни, че обмислят и опцията за YouTube”.\nКакво гледат потребителите?\nОрмес, която е бивш маркетинг директор на YouTube, посочва, че иска да знае повече за това какво гледат потребителите на нея на телевизори – дали са същите неща, които гледат на мобилни устройства, или е повече като телевизия.\nТокафонди от Ingka Group твърди, че иска да разбере повече от платформата за конкретната стойност на телевизионните предложения и стандартите за сигурност на бранда и качеството.Yпредлага подобни възможности за контрол в YouTube Select, включително опцията за показване на реклами само върху видеа, които компанията е одобрила като подходящи за брандове, посочва говорител на платформата.\nPrevious articleСАЩ тестват предаване на електричество от Космоса\nNext articleКак да се предпазим от фишинг атаки в условията на пандемия?\nОткрадна ли Калашников дизайна на оръжие от видео игра?\nКитайски космически кораб ще щурмува галактиката с излитане от открито море


FREE BG - Германия: Жените да ходят по гуменки, за да бягат по-лесно от мигрантите\nПубликувано: 10. 09. 2016, 12:29\nСлед като вълната от сексуални насилия от „търсещи спасение от насилията и войната“ срещу немкини буквално като епидемия се разпространи в цяла Германия, властите признаха своето безсилие (или нежелание?!) да се справят с нея.\nВероятно това е и причината, немската Федерална полицейска служба (ВКА) разпространи „ценни съвети“ към немкините, как да се „опазват“ сами от изнасилване, а и какво да правят, ако все пак бъдат изнасилени.\n„Ако една жена се почуства заплашена, когато срещне група мъже, или усеща, че една ситуация може да представлява риск, тя трява винаги да се доверява на своята интуиция и да избягва да попада в такива ситуации“, казва говорителят на ВКА Маркус Кот, цитиран от shz.de. Според него, женитя трябва да родължават да са готови „да направят обходи“, като в допълнение, те трябва да видят, дали има „наблизо някакви полицаи, с които да влязат в контакт“.\nА ако, независимо от предприетите мерки, дадена жена все пак бъде атакувана от „търсещите убежище“, то е много важно, тя да може да се защити. „Тук трябва да дейтвате колкото се може по-смело и по-решително. Дори и високото викане може да добър начин, да се направи така, че минувачите да разберат какво става“, заявява Кот. Той добява, че би било най-добре, виковете да са насочени към определен човек, намиращ се наблизо и дори дава пример за това: „Вие там с очилата и синьото яке, извикайте полиция!“ Според него, това е добър начин да се окаже натиск върху минувачите да окажат помощ.\nНо, ако няма помощ и не може да бъде извикана полиция, жертвата следва се обади колкото се може по-скоро – след изнасилването. За тази цел, полицията е създала специална обещствена телефонна линия – за даване на съвети на жени, станали жертва на сексуално насилие.\nЕто още някои от „ценните съвети“ на ВКА към немските момичета и жени:\n• Ходете на групи, най-малко от по 2-3.\n• Носете гуменки, вместо обувки на токчета, така че да можете да избягате.\n• Избягвайте употребата на наркотици и алкохол.\n• Пийте само от бутилки, които сте отворили лично вие самата.\n• Не гледайте само в екрана на телефона си, без активно да се оглеждате наоколо.\n• При извънредна ситуация (т.е. –нападение – бел.ред.), не се дръжте като жертва, а като противник – атакувайте гениталиите, ставите, очите, носа и ушите (на нападателя), където усещането за болка е най-силно.\nИнтересно, как биха се защитили 2 или 3 жени, атакувани от група от около 10-тина млади мъже? (Защото груповите атаки са и най-масовите) Или пък, как би се спасила с бягство по-възрстна жена, дори и да е обута с гуменки?! (Защото и нападенията срещу възрастни жени съвсем не са рядкост.) А може би, най-добре е немкините изобщо да си стоят в къщи? Сигурно – стига да са добре заключени и в никакъв случай да не отварят на мигранти, появили се на вратата им…\nВълната от сексуално насилие в Европа продължава\nГостите на Меркел продължават да насилват\nВ съветите на ВКА (естествено!) изобщо не се споменава за сексуалните насилия, извършвани от мигранти – би било нетолерантно и расистко. Но, фактите са си факти – преди масовите пристигания на „гостите на Мути Меркел“, проблемите със сексуалните насилия никога не са били в такива размери, а и колкото и да се прикрива, на повечето европейци отдавна е известно - огромната част от сексуалните насилия в Германия, Австрия, Швеция и другите европейски страни се извършват именно от мигранти… А полицията и политиците, които я ръководят, вместо да дават добри съвети на европейките, по-добре даосигурят тяхната безопасност.\nИнцидент при изстрелване на ракета от немска фрегата Преди 53 секунди\nЗадържани чеченци - бежанци при мащабна антитерористична операция в Германия Преди 58 секунди\nБЕЗСРАМИЕ БЕЗ ГРАНИЦИ: Многодетно семейство си поиска голяма самостоятелна къща Преди 1 минута\nДжихадистите от Абу Саяф обезглавиха немски заложник Преди 2 минути\nЕкспериментите с харманлийци минаха точката на кипене Преди 2 минути\nГерманците разгневени от (уж) присъдата на мигрант изнасилил дете


Дончев: Вотът не мина, защото няма никакъв мотив за предсрочни избори - КОМПАС\n"Вотът не мина не заради особености на парламентарната аритметика. Няма никакъв мотив, смисъл, полза от организация на предсрочни избори два месеца по-рано. Вторият по-основен мотив е, че това правителство има да свърши още работа". Това заяви вицепремиерът Томислав Дончев на брифинг пред медиите непосредствено, след като вотът на недоверие срещу правителството беше отхвърлен. Това правителство има да свърши още работа - здравните и икономическите последници след пандемията, създаване на организация за машинно гласуване и енергийни проекти - всичко това трябва да се завърши. За машините не е записано какви ще са те и кой ще ги осигури, обясни Дончев. Вицепремиерът каза, че ще има промени в кабинета. "Какви – бъдете любезни да изчакате няколко дни", каза още Томислав Дончев. Вицепремиерът коментира и продължаващите протести в столицата и други градове на страната. „Аз съм протестирал повече от тях. Имам по-богат протестен опит. Без да влизам в пикантерии, даже по-радикален. За да има смисъл един протест, той трябва да промени нещо, иначе остава като глас, който не е чут. Ако съжалявам за нещо е, че в момента няма формат, за да си говорим с тези хора. Много бих се радвал да го намеря. Безкрайната политическа логика е да ви кажа, че отвън има 200-300 души, или 100, не знам колко са, а и няма никакво значение. И един да е, който е гневен, разстроен, обиден, той трябва да бъде чут. Това, за което съжалявам е, че няма как да си говоря с тях. Няма такъв формат към момента“, заяви още Томислав Дончев.


Автор: Пламена Николова 15:52 / 11.04.2018 Коментари (1) 1320\nКонче се роди в бедстващото стадо в Осоговската планина на животновъда Петър Пищалов. Жребчето е родено днес пред очите на ветеринарни лекари и доброволец, който направил кадри с дрон, предаде кореспондентът на bTV в региона.\nПри едно от редовните си посещения в Осоговската планина ветеринари забелязват, че една от бедстващите доскоро кобили ражда. Оказали помощ на животното, а местен доброволец направил клип с дрон.\nЖребчето е живо и здраво. Състоянието на останалите коне също вече е добро. Наскоро същият доброволец откри с дрон още около 30 коня, за които се твърди, че са на Пищалов в по- високата част на планината.\nДвете стада в момента са преместени едно до друго в резервата Църна река в Осоговската планина и се чувстват добре.\nна 11.04.2018 г.\nПриродата е Велика. При нея празно няма.


Щраусови яйца носят благоденствие, излагат ги тази вечер в Арт галерията - Kardjali.bgvesti.NET\nЩраусови яйца носят благоденствие, излагат ги тази вечер в Арт галерията\n13:15, 22 апр 2013 г.\nИзложба на щраусови яйца ще бъде открита тази вечер в Арт галерия “Кръг” в Кърджали. Представят я нашите съгражданки Нина Палазова и Ваня Петкова. Изложбата ще гостува от 22 до 26 април. Тя е посветена на големия християнски празник Великден.\nКърджалийки представят гравирани и рисувани щраусови яйца. Освен това са изложени и икони. Автор на гравираните яйца е Нина Палазова, а на рисуваните Ваня Петкова. Нейни са и иконите.\nРисуването и гравирането на яйца те са заимствали от Западна Европа. Европейците пък са го възприели от африканските аборигени, които вярват, че във всеки дом трябва да има черупка от щраусово яйце за благоденствие. Според европейско поверие”Черупката на яйце от щраус, поставено до домашна икона или някъде другаде на видно място, привлича голямо богатство, изобилие,плодородие и плодовитост, успех и много пари”.\nСпоред Нина Палазова за гравирането на едно яйце отиват три седмици труд. Най-честите сюжети на нейните произведения са еднорози, ангели, пеперуди. Ваня Петкова рисува върху яйцата Света Богородица, Исус Христос,Архангел Михаил.\nПродават баби за просякини